Νατάλια Ορέιρο

Βιογραφία

Γεννήθηκε στις 19 Μαΐου του 1977, σε μία γειτονιά του Μοντεβιδέο, στο Βίγια ντελ Σέρο, στην Ουρουγουάη. Με την οικογένειά της μετακόμισε στη Μαδρίτη της Ισπανίας, όπου έζησε 2 χρόνια εκεί και έπειτα επέστρεψε στην πατρίδα της. Στα 8 της χρόνια άρχισε να σπουδάζει θέατρο στο Μοντεβιδέο και στα 12 μπήκε στον κόσμο της διαφήμισης. 
Από τα 16 μέχρι και τώρα ζει στην Αργεντινή, στην πόλη του Μπουένος Άιρες, σε αυτή την χώρα έκανε όλη της την καριέρα, καταφέρνοντας να γίνει αναγνωρίσιμη σε Αμερική και Ευρώπη. Επίσης έκανε αίτηση ιθαγένειας χωρίς να χάσει την Ουρουγουανή υπηκοότητά της.
Το 1996, όταν έκανε την τηλενουβέλα 90–60-90 modelos, ένα ζευγάρι από την Ουρουγουάη πίστεψε πως η κόρη τους, που εξαφανίστηκε κατά τη δικτατορία, ήταν η Ορέιρο. Έκανε δύο αναλύσεις DNA, οι οποίες βγήκαν αρνητικές. Ωστόσο, το θέμα βγήκε στα μίντια προκαλώντας έντονη συζήτηση.

Είχε σχέση, γύρω στα 5 χρόνια, με τον ηθοποιό Πάμπλο Ετσάρι αλλά μετά από συνεχείς χωρισμούς και συμφιλιώσεις τελικά χώρισαν. Σε έναν από τους χωρισμούς τους με τον ηθοποιό, το 1998 η ηθοποιός συνδέθηκε συναισθηματικά με τον μουσικό Ιβάν Νόμπλε, ο οποίος τότε ήταν ο ηγέτης της Αργεντίνικης Ρόκ μπάντας Caballeros de la quema. Το 2001 ξεκίνησε σχέση με τον Ρικάρντο Μόζο, ηγέτη της Αργεντίνικης Ρόκ μπάντας Divididos, με τον οποίο έκανε μυστικό γάμο τον Δεκέμβριο του 2001 μετά από 6 μήνες σχέσης, στη Βραζιλία σε μια τοπική περιοχή στα 400 χιλιόμετρα από το Ρεσίφε. Ο γάμος τους κρατήθηκε μυστικός από όλους μέχρι που έγινε γνωστός τον Γενάρη του 2002. Χαμηλών τόνων και οι δύο έχουν καταφέρει μέχρι  σήμερα να κρατήσουν την ζωή τους μακριά από τα φώτα της δημοσιότητας. Κατά διαστήματα χρέωναν στη λατίνα σταρ διάφορες σχέσεις  μιας και η ενασχόληση τους μαζί της αποτελεί αγαπημένη συνήθεια. Φήμες οι οποίες φυσικά δεν είχαν καμία βάση και στις οποίες το ζευγάρι έχει μάθει όλα αυτά τα χρόνια να κρατά μια απαξιωτική στάση. Σε ερώτηση δημοσιογράφου σχετικά με τα άρθρα που έχουν γραφτεί κατά καιρούς η ίδια έχει δηλώσει:
"Όλα αυτά τα χρόνια έχουν γράψει τα άπαντα! Δεν μπορώ να πω, έχουν μεγάλη φαντασία. Δεν ανησυχώ πλέον για τον γάμο μου. Στην αρχή, ναι, το ομολογώ, γιατί οι δημοσιογράφοι δεν έχουν μέτρο. Νομίζουν ότι μπορούν να γράφουν ότι θέλουν για όποιον θέλουν χωρίς αυτό να έχει αντίκτυπο στην ζωή των άλλων. Ευτυχώς όλα αυτά τα χρόνια δεν με άγγιξε τίποτε. Αφού δεν κατάφεραν να μας οδηγήσουν σε προβλήματα τόσα χρόνια, δεν νομίζω ότι θα τα καταφέρουν ποτέ. Μετά από 12 χρόνια γάμου δεν ανησυχώ για το τι θα γράψουν..."
Στις 26 Ιανουαρίου του 2012, γέννησε με καισαρική τομή στην κλινική Los Arcos στη γειτονία του Παλέρμο, στο Μπουένος Άϊρες, τον μοναδικό της γιο, ονόματι Μερλίν Αταουάλπα Μόζο Ορέιρο που σήμερα είναι 3 ετών. Σχετικά για την απόφαση της να γεννήσει στην Αργεντινή είπε: 
"Ζω στην Αργεντινή, έχω τη ζωή μου στην Αργεντινή, θέλω να είναι Αργεντινός. Θα είναι από το Ρίο ντελ Πλάτα όπως κι εγώ".
Σύμφωνα με την ίδια την ηθοποιό η επιλογή των ονομάτων ήταν του Μόζο, αφού το ακρώνυμο «MAM» εκπίπτει μέσα στην οικογενειακή του παράδοση, ομοίως και με τις δύο κόρες του. Ο Ρικάρντο έχει δύο κόρες με την τραγουδίστρια και στιχουργό Έρικα Γκαρσία, με την οποία συζούσε για 10 χρόνια και που ο γάμος τους κράτησε δύο χρόνια, την Μαρτίνα Αλνταμπέλ (γ. το 1988) και την Μαρία Ασούλ (γ. το 1982). Οι κόρες επισκέπτονται συχνά την οικία της Νατάλια Ορείρο και του Ρικάρντο Μόζο είτε για να δούν τον μπαμπά τους και τον μικρό αδερφό τους είτε να κάνουν babysitting στο αδερφάκι τους. Η Νατάλια έχει καλή σχέση με τις κόρες του και επικοινωνεί συχνά με τους δικούς της στην Ουρουγουάη μέσω skype. Η μαμά της Νατάλια την επισκέπτεται συχνά.

1989-1997: Καλλιτεχνικό ξεκίνημα

Η καριέρα της άρχισε στην Ουρουγουάη, στην ηλικία των 2 ετών, ως μοντέλο για περισσότερα από 30 διαφημιστικά μάρκων, όπως η Coca Cola, η Pepsi ή η Johnson & Johnson. Έπειτα κέρδισε έναν διαγωνισμό για να μπει στο καστ των Πακίτων (μαζορέτες και βοηθοί) σε μια λατινοαμερικάνικη βερσιόν του βραζιλιάνικου παιδικού προγράμματος El Show de Xuxa από την ίδια την παρουσιάστρια, υπέγραψε συμβόλαιο με το "Xuxa Producciones Internacional" για να αντιπροσωπεύει την Βραζιλιάνα ντίβα σε Λατινοαμερικάνικες χώρες. Στα 16 της, εγκαταστάθηκε στο Μπουένος Άιρες, όπου άρχισε την καριέρα της ως ηθοποιός στην Αργεντινή. Έπαιξε πρώτα σε διαφημίσεις της τηλεόρασης. Συνέχισε με μικρές ερμηνείες στο Alta comedia και Aprender a volar. Έπειτα πήρε μικρούς ρόλος σε τηλενουβέλες, όπως το Inconquistable corazón και το Dulce Ana, και οι δύο σειρές μεταδόθηκαν από το Κανάλι 9.
Το 1996 ερμήνευσε τη Λουσία στη τηλενουβέλα 90 60 90 Modelos με πρωταγωνιστές τον Ραούλ Ταίμπο και τη Σίλβια Κουτίκα, και έπαιξε στη θεατρική παράσταση Las mariposas son libres (Οι πεταλούδες είναι ελεύθερες), του Λίοναρντ Γκέρς, κάνοντας έτσι το θεατρικό της ντεμπούτο. Την επόμενη χρονιά, το 1997, είχε τον πρώτο της πρωταγωνιστικό ρόλο στην τηλενουβέλα Σαμπρίνα, το κορίτσι της αγάπης μαζί με τον Ντιέγο Ράμος στο Κανάλι 9 και υπό την παραγωγή του Αλεχάντρο Ρομάι.

1998-1999: Διεθνοποίηση με τη Νατάλια Ορέιρο και τη Μιλάγκρος, η ατίθαση (Muñeca brava)

Το 1998 πρωταγωνίστησε στην πρώτη της ταινία Ένας Αργεντίνος στην Νέα Υόρκη (Un Argentino en Nueva York), μαζί με τον Γκιζέρμο Φρανσέλα, ταινία που ξεπέρασε τους ενάμιση εκατομμύρια θεατές. Επίσης, άρχισε να αφιερώνεται στην ποπ μουσική, ηχογραφώντας το τραγούδι Que sí, que sí, το θέμα της ταινίας που πρωταγωνιστούσε. Έπειτα λάνσαρε εκείνη την χρονιά τον πρώτο της προσωπικό δίσκο που έφερε το όνομά της, Natalia Oreiro. Από αυτόν τον δίσκο ως πρώτο σίνγκλ βγήκε το De tu amor, θέτοντας το ως ένα από τα τραγούδια που ακούστηκαν πιο πολύ το 1998 στη Νότια Αμερική. Την πρώτη βδομάδα πούλησε 60.000 αντίτυπα, μόνο στην Αργεντινή. Έπειτα πούλησε 400,000 δίσκους στην εν λόγω χώρα. Και 200.000 στις υπόλοιπες της Λατινικής Αμερικής. Ακολούθως, σε Ισπανία 300.000, αντίτυπα και σε άλλες Ευρωπαϊκές χώρες πούλησε κοντά στις 700.000. Στην Τσεχία 85.000 αντίτυπα και σε Πολωνία 150.000, κάνοντας τον έτσι δέκα φορές πλατινένιο. Μέχρι σήμερα έχει πάνω από 1.600.000 πωλήσεις, πετυχαίνοντας να γίνει διαμαντένιος.
Στα τέλη του 1998 και κατά τη διάρκεια του 1999 πρωταγωνίστησε στη τηλενουβέλα Μιλάγκρος, η ατίθαση (Muñeca brava), ερμηνεύοντας τη Μιλάγκρος, μια ορφανή υπηρέτρια που ερωτεύεται ένα πλουσιόπαιδο, ο οποίος ερμηνεύτηκε από τον Φακούντο Αράνα. Η σειρά μεταδόθηκε από το Telefe. Επίσης, μεταδόθηκε σε πάνω από 80 χώρες σε όλη την Αμερική και σε άλλες χώρες όπως η Ρωσία, η Τσεχία, η Ρουμανία, η Ελλάδα, η Πολωνία, το Ισραήλ, ανάμεσα σε άλλες. Σε αυτές τις χώρες κατάφερε να έχει μεγάλο ποσοστό τηλεθέασης, για αυτό η Ορέιρο άρχισε να αναφέρεται ως η Βασίλισσα των Τηλενουβέλων. Η Ορέιρο, ωστόσο, ήταν υποψήφια ως η Καλύτερη Ηθοποιός για δύο συνεχόμενες χρονιές στα Βραβεία Martín Fierro, αν και δεν κατάφερε να πάρει κάποιο αγαλματίδιο. Η Μιλάγκρος, η ατίθαση (Muñeca brava) είχε ως μουσικό θέμα το τραγούδι Cambio dolor σε ερμηνεία της ίδιας, και συμπεριλήφθηκε στον πρώτο ομότιτλο δίσκο της και έγινε το δεύτερο σινγκλ του δίσκου. Αυτός ο δίσκος, έγινε η πρώτη μουσική διεθνής επιτυχία της και είναι ένα από τα πιο αξιομνημόνευτα λάτιν κομμάτια όλων των εποχών. Το τρίτο και τελευταίο σίνκγλ του δίσκου ήταν το Me muero de amor, το οποίο χρησιμοποιήθηκε στην ίδια τηλενουβέλα ως το θέμα του πρωταγωνιστικού ζευγαριού της Ορέιρο και του Αράνα.

2000-2005: Tu veneno, Turmalina και Μελίτα, το φλογερό κορίτσι (Κachorra)

Το 2000, παρουσίασε τον δεύτερο δίσκο της, Tu Veneno. Κατά τη διάρκεια αυτής της χρονιάς, αφιερώθηκε στο να παρουσιάσει τον δίσκο της στο Gran Rex, και έκανε μια παγκόσμια περιοδεία που περιλάμβανε αρκετές χώρες της Αμερικής, της Ευρώπης και της Μέσης Ανατολής. Το πρώτο της σίνγκλ ήταν το Tu veneno, κάνοντάς το πιο επιτυχημένο τραγούδι του δίσκου αλλά και γενικότερα της μουσικής της καριέρας. Το δεύτερο σίνγκλ ήταν το Río de La Plata και το τρίτο και τελευταίο το Cómo te olvido, του οποίου το βίντεοκλιπ γυρίστηκε σε ένα κάστρο στη Ρουμανία. Για αυτόν τον δίσκο ήταν υποψήφια στα Grammy Latino και στα βραβεία MTV Video Music Awards, κάνοντας την την πρώτη Ουρουγουανή στην ιστορία, που ήταν υποψήφια στα εν λόγω βραβεία. Το Tu veneno σημείωσε εμπορική επιτυχία στις πωλήσεις, θέτοντάς τον ως τον δίσκο που έκανε τις περισσότερες πωλήσεις σε όλη της την καριέρα. Ο δίσκος πούλησε 600.000 αντίτυπα στην Αργεντινή, 800.000 στην Ισπανία, 1.500.000 στην υπόλοιπη Ευρώπη, 500.000 στην Ασία και 250.000 στη Λατινοαμερική, παίρνοντας 20 δίσκους από πλατίνα.  Με συνολικό άθροισμα στα 3.650.000 αντίτυπα, καταφέρνοντας να αποκτήσει διαμαντένιο δίσκο.

Το 2001 παρουσιάστηκε με πολύ επιτυχία στο Φεστιβάλ του Βίνια ντελ Μάρ, όπου επίσης εκλέχτηκε με πολύ μεγάλη διαφορά ως η βασίλισσα του διαγωνισμού. Αυτό ενίσχυσε τη δημοτικότητά της στη Χιλή, κίνητρο για να επιστρέψει την επόμενη χρονιά ως μέρος του σόου και ως παρουσιάστρια του φεστιβάλ. Από την τεράστια επιτυχία που γνώρισε η Νατάλια Ορέιρο ως τραγουδίστρια προέκυψε και η συνεργασία της με την Ιταλίδα τραγουδίστρια Ραφαέλα Καρά κατόπιν πρόσκλησης της δεύτερης στο σόου που παρουσίαζε εκείνη την εποχή στην Ιταλική τηλεόραση. Μαζί ηχογράφησαν ένα ντουέτο, το οποίο περιέχεται στις μεγαλύτερες επιτυχίες της Ιταλίδας τραγουδίστριας.
"Ήταν απίστευτη εμπειρία! Ήμουν τυχερή που μου δόθηκε η ευκαιρία να συνεργαστώ μαζί της. Ένα μήνα πριν την συνεργασία μας είχα πάει με τις φίλες μου στην Ιταλία για να παρακολουθήσουμε μια συναυλία της. Έτσι όταν χτύπησε το τηλέφωνο και από την άλλη πλευρά του ακουστικού μου είπαν οτι ''είμαι η Ραφαέλα Κάρα'' γέλασα και θέωρησα οτι ήταν μία εκ των κολλητών μου και μου έκανε πλάκα. Έτσι και εγώ της είπα να αφήσει τις πλάκες γιατί πραγματικά βιαζόμουν να φύγω και της το έκλεισα. Όταν χτύπησε ξανά το τηλέφωνο και συνειδητοποίησα οτι πράγματι μιλούσα με την Ραφαέλα Κάρα, μου κόπηκαν τα πόδια!"
Το 2002 επέστρεψε στην τηλεόραση ως πρωταγωνίστρια της τηλενουβέλας Μελίτα, το φλογερό κορίτσι (Kachorra) μαζί με τον Πάμπλο Ράγο, στο νυχτερινό πρόγραμμα του Telefe και υπό την παραγωγή του RGB. Η τηλενουβέλα σήμανε άλλη μια επιτυχία στην καριέρα της Ορέιρο, η οποία μεταδόθηκε σε πάνω από 50 χώρες.
Την ίδια χρονιά, λάνσαρε τον τρίτο της δισκογραφικό δίσκο, Turmalina, με τον οποίο έκανε μια νέα διεθνή περιοδεία σε Λατινική Αμερική, Ευρώπη και Ασία. Ο δίσκος κυκλόφορησε ταυτόχρονα σε Αργεντινή, Χιλή, Ουρουγουάη, Τσεχία, Ρωσία, Ουγγαρία, Ελλάδα, Ρουμανία, Ισραήλ και Κορέα φτάνοντας το νούμερο ένα, σε χώρες όπως η Αργεντινή και η Τσεχία, πουλώντας κοντά στα 200.000 αντίτυπα στην Αργεντινή, 150.000 αντίτυπα σε Ισπανία, 450.000 αντίτυπα σε Ευρώπη και περισσότερα από 1.000.000 αντίτυπα σε Ασία, καταφέρνοντας 10 δίσκους από πλατίνα. Συνολικά 1.800.000 αντίτυπα πωλήσεων αυτού του δίσκου σε όλο τον κόσμο, πετυχαίνοντας να γίνει διαμαντένιος δίσκος. Από αυτόν τον δίσκο βγήκαν οι επιτυχίες Cuesta arriba, cuesta abajo, που χρησιμοποιήθηκε για το μουσικό θέμα του Μελίτα, το φλογερό κορίτσι (Kachorra) και έπειτα  Que digan lo que quieran.  Στη Ρωσία έδωσε 30 συναυλίες το 2003, καθεμία από αυτές συγκέντρωνε περίπου 12.000 άτομα. Επίσης, έκανε συναυλίες σε Ουρουγουάη, Ισραήλ, Πουέρτο Ρίκο, Ρουμανία, Τσεχία, Ισπανία, Ουγγαρία, Σλοβακία, Κόστα Ρίκα και Φιλιππίνες.
Αφού τελείωσε με την περιοδεία, η Ορέιρο επέστρεψε στον κινηματογράφο δια χειρός του Εντουάρντο Μινιόνια. Η ταινία τιτλοφορήθηκε ως Cleopatra (Κλεοπάτρα) και είχε πρωταγωνιστές τον Λεονάρντο Σμπαράλια και τη Νόρμα Αλεάντρo. Έπειτα, πρωταγωνίστησε στο El deseo το 2004. H σειρά μεταδόθηκε από το Telefe. Ήταν ο πρώτος δραματικός της ρόλος σε μια τηλενουβέλα, αλλά δεν είχε τα αποτελέσματα τηλεθέασης που περίμεναν.
Ένα χρόνο μετά, μετακόμισε στην Ρωσία για 2 μήνες, ώστε να τελειώσει τα γυρίσματα της σειράς Al Ritmo del Tango (Στον ρυθμό του τανγκό). Πιο ύστερα, έκανε την περιοδεία Tahití-Haiti 2005, όπου πραγματοποίησε συναυλίες σε Άτα και Χενφράσα και αργότερα πήγε στην Πολυνησία. Στην επιστροφή της στην Αργεντινή συμμετείχε ως η πρωταγωνίστρια σε ένα από τα αυτοτελή επεισόδια της σειράς Botines.

2006-2011: Επιστροφή στις τηλενουβέλες με το Σαρίτα, είσαι η ζωή μου (Sos mi vida)

Το 2006 συνεργάστηκε με τον Φακούντο Αράνα, ως πρωταγωνιστές στην κωμωδία Σαρίτα, είσαι η ζωή μου (Sos mi vida), όπου πέτυχε υψηλά ποσοστά τηλεθέασης την ώρα που μεταδιδόταν, θέτοντας την ως την Αργεντίνικη σειρά με τα μεγαλύτερα ποσοστά της χρονιάς. Αυτή η τηλενουβέλα μεταδόθηκε σε διαφορετικά τηλεοπτικά δίκτυα σε πάνω από 52 χώρες, ανάμεσα σε αυτές που κατάφερε να σημειώσει υψηλά νούμερα ήταν η Ρουμανία, η Ρωσία, η Ελλάδα, το Βέλγιο, η Τουρκία, η Σλοβακία, η Τσεχία, η Ουγγαρία, το Μεξικό, η Χιλή, η Παραγουάη, η Βενεζουέλα, το Πουέρτο Ρίκο, το Σαλβαδόρ, το Εκουαδόρ, ο Παναμάς, η Πολωνία, το Ισραήλ, η Κολομβία, οι Ηνωμένες Πολιτείες, ανάμεσα σε άλλες, κάνοντάς την τη δεύτερη νουβέλα της Ορέιρο (εκτός της Μιλάγκρος, η ατίθαση (Muñeca brava) ως την πιο επιτυχημένη παγκοσμίως σε όλη την καριέρα της. H τηλενουβέλα είχε θέμα το τραγούδι Corazón Valiente της Τζίλντα, όπου ερμήνευσε η ίδια η Ορέιρο και η παραγωγή ήταν από την ομάδα της τοπικής τραγουδίστριας. Την επόμενη χρονιά, έλαβε ένα βραβείo Martín Fierro στην κατηγορία της "Καλύτερης Κωμικής Ηθοποιού", για τη συμμετοχή της στη Σαρίτα, είσαι η ζωή μου (Sos mi vida). Επίσης, παρότι δούλευε στη συγκεκριμένη σειρά, συμμετείχε στα γυρίσματα που έγιναν στο Ροσάριο για την ταινία La Peli (Η ταινία) Κατά το 2007 συμμετείχε ως γκεστ ηθοποιός σε κάποια επεισόδια της παιδικής σειράς Πάττυ: Η πιο όμορφη ιστορία (Patito feo). 
Το 2008, υπέγραψε συμβόλαιο με την Dori Media Group για να πρωταγωνιστήσει στο Amanda O, μια διαδραστική τηλενουβέλα  του διαδικτύου, συγγραφής της Έρικα Χαλβόρσεν, της Σελίνα Αμαντέο και του Ντάνιελ Νταλμαρόνι. Για αυτή τη τηλενουβέλα ηχογράφησε το μουσικό κομμάτι Amando, a Amanda O. Στο Κανάλι 7 παρουσίασε την εκπομπή Recurso natural, μια σειρά αφιερωμένη σε οικολογικά θέματα περί περιβαλλοντολογικής διαχείρισης. Στον κινηματογράφο, συμπρωταγωνίστησε στην ταινία Las vidas posibles (Οι πιθανές ζωές), μαζί με τον Χερμάν Παλάσιος και την Άνα Σελεντάνο. Έχοντας, για τη δραματική της ερμηνεία, την πρώτη της υποψηφιότητα για τα Βραβεία Cóndor de Plata ως Δραματική Ηθοποιός 2ου Ρόλου.
Το 2009 πρωταγωνίστησε μαζί με τον Ντιέγο Περέτι στο Música en espera (Μουσική σε αναμονή), στο οποίο ερμήνευσε μια ανύπαντρη μητέρα. Ενώ μοιράστηκε σκηνές με την Νόρμα Αλεάντρο. Η ταινία έκανε πρεμιέρα στο Μπουένος Άϊρες τον Μάρτιο του 2009 και 235 χιλιάδες θεατές την παρακολούθησαν. Κατά τη διάρκεια της ίδιας χρονιάς, παρευρέθηκε σε διάφορα διεθνή φεστιβάλ κινηματογράφου παρουσιάζοντας την ταινία, παραγωγής του Αντριάν Καετάνο και που πρωταγωνίστησε, Francia (Γαλλία). Η ηθοποιός και ο σκηνοθέτης συνόδεψαν την ταινία στο Σαν Σεμπαστιάν, στο Διεθνές Φεστιβάλ Κινηματογράφου στη Βραζιλία, στο Διεθνές Φεστιβάλ Κινηματογράφου στο Μάρ ντελ Πλάτα και στο Διεθνές Φεστιβάλ Κινηματογράφου στην Πούντα ντελ Έστε, μεταξύ άλλων.
Το 2010 πρωταγωνίστησε στην ταινία Miss Tacuarembó (Μις Τακουαρεμπό), μια μιούζικαλ-κωμωδία που ήταν συμπαραγωγή ανάμεσα σε Ουρουγουάη, Αργεντινή και Ισπανία. Στο καστ επίσης ήταν ο Μίκε Αμιγορένα και η Ρόσυ ντε Πάλμα. Για τη συμμετοχή της έλαβε βραβείο Iris για την Καλύτερη Ηθοποιό. Η Ορέιρο, επίσης, συμμετείχε στο soundtrack της ταινίας, ερμηνεύοντας όλα τα κομμάτια. Κατά τη διάρκεια αυτής της χρονιάς παρουσίασε το Se dice de mí, μια εκπομπή που σκοπό είχε την ευαισθητοποίηση για τα δικαιώματα της γυναίκας. Στο πρώτο μισό του 2011 πρωταγωνίστησε μαζί με τον Ντάνιελ Χέντλερ στο Mi primera boda (Ο πρώτος μου γάμος), μια κινηματογραφική κωμωδία, σκηνοθεσίας του Άριελ Βίνογκραντ.

2012-2013: Infancia Clandestina, Wakolda & Solamente vos

Τον Μάρτιο του 2012 ξεκίνησε η πρώτη σεζόν του Movie City για τη μίνι σειρά Lynch, γυρισμένη το 2011 στην Κολομβία και μεταδόθηκε σε όλη τη Λατινική Αμερική. Στα μέσα του 2012 ταξίδεψε στην Κολομβία για να γυρίσει τη δεύτερη και τρίτη σεζόν του Lynch,  οι οποίες μεταδόθηκαν μέσα στο 2012 και το 2013.
Στις 20 Σεμπτεμβρίου έκανε πρεμιέρα στην Αργεντινή η ταινία που πρωταγωνίστησε μαζί με τον Ερνέστο Αλτέριο, Με λένε Ερνέστο (Infancia clandestina), ταινία που διαπραγματεύεται την τελευταία Αργεντίνικη στρατιωτική δικτατορία. Επίσης, ήταν η ταινία που εκλέχτηκε από την Ακαδημία Τεχνών και Κινηματογραφικών Επιστημών της Αργεντινής για να διαγωνιστεί σε μια υποψηφιότητα για τα Βραβεία Oscar 2013 στην κατηγορία "Καλύτερο Ξένογλωσσο Φίλμ". Για τη δουλειά της σε αυτή την ταινία η Ορέιρο πήρε το βραβείο Cóndor de Plata και το βραβείο Sur για την "Καλύτερη Ηθοποιό".

Στα τέλη του 2012 επέστρεψε στη σκηνή για το Μουσικό Φεστιβάλ Σούπερ Ντισκοτέκ του '90, που έγινε στην Αγία Πετρούπολη, στη Ρωσία όπου τραγούδησε μπροστά σε πάνω από 10 χιλιάδες άτομα. Σχετικά με την αποχή της από το τραγούδι δήλωσε:
"Το 2003 πέρασα μια επαγγελματική κρίση. Μου είχε γίνει πρόταση να συνεργαστώ με την Μαράια Κάρεϊ και εκεί ήταν που αναρωτήθηκα αν θα μπορούσα να σταθώ πλάϊ της. Εγώ είχα έρθει στην Αργεντινή για να γίνω ηθοποιός και ξαφνικά βρέθηκα να κάνω καριέρα τραγουδίστριας με συναυλίες σε όλο το κόσμο! Ήμουν μια κοπέλα 19 χρονών που ξεκίνησε να τραγουδά χάρη στην ταινία ''Ένας Αργεντινός στην Νέα Υόρκη'' (Un Argentino en Nueva York) και χωρίς να το καταλάβω βρέθηκα με τρεις προσωπικούς δίσκους. Επιπλέον αντιλήφθηκα ότι η δισκογραφική εταιρία ήθελε να περάσει ένα συγκεκριμένο πρότυπο τραγουδίστριας, κάτι που εμένα δεν μου άρεσε.Ήθελα να κάνω κάτι που μου άρεσε και όχι να μπω στην διαδικασία να ηχογραφήσω ένα τραγούδι μόνο και μόνο επειδή έπρεπε η δισκογραφική ήθελε να δημιουργήσει ένα νέο πρότυπο καλλιτέχνη. Δεν μου επιβλήθηκε τίποτα γιατί δεν άφησα να συμβεί αυτό. Όταν άρχισε η εταιρία να γίνεται πιο πιεστική, έλυσα το συμβόλαιό μου. Δεν έχω πάψει στιγμή να αγαπώ την μουσική. Δεν μπορώ να ζήσω χωρίς μουσική και είναι σίγουρο ότι θα επιστρέψω κάποια στιγμή  όχι όμως για χατήρι κάποιας εταιρίας αλλά για το κοινό μου που εδώ και χρόνια μου ζητάει ένα νέο δίσκο. Θα το κάνω όμως με τους δικούς μου όρους και με τον τρόπο που θέλω εγώ. Το ξέρω ότι το στυλ μουσικής έχει αλλάξει και ότι πλέον πιο πολύ σημασία έχουν τα μηχανήματα και όχι η φωνή αλλά ως ρομαντική μένω στο παρελθόν...Όταν θα κάνω νέο δίσκο, μην περιμένετε να ακούσετε ό,τι προβάλουν τώρα οι δισκογραφικές..."
Κατά το 2013 πρωταγωνίστησε στην νέα τηλενουβέλα, με την οποία έκανε επιστροφή στην υποκριτική  μετά από μια αποχή εφτά χρόνων, στην κωμωδία του Pol-Ka, Solamente vos (Μονάχα εσύ) που μοιράστηκε τους τίτλους με τον Αντριάν Σουάρ. Για τη διεθνή βερσιόν της τηλενουβέλας, η Νατάλια τραγούδησε το τραγούδι της τηλενουβέλας, το οποίο είχε το ίδιο όνομα με τη σειρά. Το τραγούδι ήταν σύνθεσης του Κότι Σοροκίν. Για τη συμμετοχή της σε αυτή τη σειρά πήρε βραβεία για την "Καλύτερη Κωμική Ηθοποιος στα Βραβεία Tato 2013 και Βραβεία Martín Fierro 2014.
Ο επόμενος πρωταγωνιστικός ρόλος της, ήταν στην ταινία Ο Γερμανός γιατρός (Wakolda), γυρισμένη το 2012 στο Μπαριλότσε και έκανε πρεμιέρα τον Σεπτέμβριο του 2013. Αυτή η ταινία, μετατράπηκε στη δεύτερη της καριέρα που ήταν προεπιλεγμένη από την Ακαδημία Τεχνών και Κινηματογραφικών Επιστημών της Αργεντινής για υποψηφιότητα στα Βραβεία Oscar 2014 στην κατηγορία "Καλύτερο Ξένογλωσσο Φίλμ". Επίσης, έχει πάρει για την ερμηνεία της βραβεία και υποψηφιότητες ως η "Καλύτερη Ηθοποιός" στα Cóndor de Plata, στα Βραβεία Sur και στο Φεστιβάλ Unasur. Η ταινία ήταν υποψήφια για τα Βραβεία Goya και κέρδισε σε διάφορα διεθνή φεστιβάλ κινηματογράφου.

2014-παρόν: Nasha Natasha, Entre canibales & Gilda, la pelicula

Στα τέλη του 2013 ασχολήθηκε με τη μουσική της καριέρα, κάνοντας μια περιοδεία που έφερε το όνομα Tour Hits στην ανατολική Ευρώπη. Ηχογράφησε το τραγούδι Todos me miran, της Μεξικάνας τραγουδίστριας Γκλόρια Τρέβι, για την ανάγκες της καμπάνιας της Sedal. Επίσης, το συγκεκριμένο τραγούδι οπτικοποιήθηκε από την Sony Music Argentina. Στους στίχους έγιναν κάποιες αλλαγές στις λέξεις ώστε να ταιριάζει με το κόνσεπτ. Με το Nasha Natasha Tour 2014 επισκέπτηκε 16 πόλεις της Ρωσίας και έκανε συνολικά 36 συναυλίες. Η συναυλία που έγινε στο Ολυμπιακό Κλειστό Γυμναστήριο της Μόσχας άγγιζε πάνω από 60,000 θεατών, κάτι που ήταν ρεκόρ ο αριθμός των ατόμων που παρευρέθηκαν. Ο σκηνοθέτης Μαρτίν Σάστρε κατέγραφε με την κάμερα του όλη την διαδικασία των συναυλιών, καθώς επίσης και την καθημερινότητα της ηθοποιού και τραγουδίστριας. Το υλικό που έχει συγκεντρώσει θα κυκλοφορήσει σε DVD προσεχώς σε μορφή ντοκιμαντέρ. Ο Μαρτίν Σάστρε σε μια συνέντευξή του αναφέρθηκε στην εμπειρία που έζησε στο πλευρό της καλλιτέχνιδας όλες αυτές τις μέρες στην Ρωσία:
"Όλοι γνωρίζουμε πως η Νατάλια είναι πολύ δημοφιλής στην Ρωσία αλλά αυτό που έζησα συνοδεύοντάς την στην περιοδεία της δεν περιγράφεται. Ένοιωσα σα να συνοδεύω τον Μάικλ Τζάκσον!"
Η Νατάλια πριν αναχωρίσει για την Ρωσία ετοίμασε μια έκπληξη για τους Ρώσους θαυμαστές της. Ηχογράφησε και γύρισε μια νέα βερσιόν του Me muero de amor (Я умираю от любви) στα Ρωσικά, του οποίου το βίντεοκλιπ περιλαμβάνει τη συμμετοχή του Φακούντο Αράνα. Το 2015 επέστρεψε στην τηλεόραση πρωταγωνιστώντας στη δραματική σειρά Entre canibales, στο πλευρό του Μπενχαμίν Βικούνια και του Χοακίν Φουριέλ, δια χειρός του βραβευμένου με Όσκαρ σκηνοθέτη Χουάν Χοσε Καμπανέλα. Η σειρά μεταδόθηκε από το Telefe για την Αργεντινή και από Fox Life για όλη τη λατινοαμερικάνικη αγορά. Εκεί ερμήνευσε την Αριάνα, μια γυναίκα που στη νιότη της υπέστη βιασμό και χρόνια μετά αρχίζει μια εκδίκηση κατά των υπαιτίων.
Καθώς η σειρά συναυλιών που θα πραγματοποιούνταν τον Δεκέμβριο στην Ρωσία ακυρώθηκαν για αδιευκρίνιστο λόγο, η Νατάλια όμως βρήκε την ευκαιρία να αναπληρώσει την ακύρωσή της περιοδείας Fiesta Tour 2015 με μια επίσκεψή της στην χώρα. Αυτή την φορά, κλήθηκε να συμμετάσχει στο Μουσικό Φεστιβάλ που διοργανώνεται κάθε χρόνο από το Ράδιο Record της Ρωσίας. Οι διοργανωτές της συγκεκριμένης εκδήλωσης καλούν την ηθοποιό και τραγουδίστρια να συμμετάσχει στο Φεστιβάλ από το 2012. Έτσι, κάθε χρόνο τους επισκέπτεται γι' αυτό το λόγο. Παρόλο, που προσφάτως έσπασε το χέρι της μετά από ατύχημα με το ποδήλατό της, δεν ακύρωσε την συμμετοχή της. Στο αεροδρόμιο της Αγίας Πετρούπολης την περίμεναν γύρω στα 100 άτομα για να την καλωσορίσουν. Αν και η Νατάλια ήταν κουρασμένη από το πολύωρο ταξίδι, παραμέρησε τους σωματοφύλακές της για να μπορέσουν οι θαυμαστές της να την πλησιάσουν, να φωτογραφηθούν μαζί της, να ζητήσουν αυτόγραφα. Μέχρι και που τραγούδησε μαζί τους την Ρωσική εκδοχή του τραγουδιού της Me muero de amor. Έμεινε μαζί τους για περίπου μισή ώρα και αναχώρησε για το Ξενοδοχείο Korinthia για να ξεκουραστεί. Η επόμενη μέρα, ήταν γεμάτη με πρόβες και ετοιμασίες για την συμμετοχή της. Στις 21 Νοεμβρίου, η Νατάλια ανέβηκε στην σκηνή και τραγούδησε στο Μουσικό Φεστιβάλ Super Discoteca μπροστά σε  περισσότερο απο 60.000 άτομα 3 τραγούδια (Cambio dolor, Me muero de amor - Ρωσικά/Ισπανικά - & Tu veneno). Στην σκηνή την πλαισίωναν 30 χορεύτριες που ήταν ντυμένες παραδοσιακά. Διάλεξε να φορέσει ένα φόρεμα, μπότες και μια κάπα στα χρώματα της Ρωσίας. Πάνω στο φορεμά της υπήρχε μια μαμούσκα καθώς φορούσε ένα στέμμα που της είχαν χαρίσει πριν πολλά χρόνια. Δεν είναι η πρώτη φορά που χρησιμοποιεί το συγκεκριμένο στέμμα. Σε πολλά σόου της είναι μέρος της ενδυμασίας της. Όμως, οι δραστηριότητές της δεν τελείωσαν εκεί, την επομένη του Μουσικου Φεστιβάλ στην Αγία Πετρούπολη φωτογραφήθηκε για τον φωτογράφο Ρικάρντο Μαρκίνα ως μια τυπικη Ρωσίδα. Εν συνεχεία, γύρισε κάποιες επιπλέον σκηνές που χρειαζόντουσαν για το ντοκιμαντέρ που θα κυκλοφορήσει μέσα στο 2016.
Μπορεί οι συναυλίες στην Ρωσία να ακυρώθηκαν που ήταν προγραμματισμένες την προηγούμενη χρονιά αλλά η Νατάλια Ορέιρο επέστρεψε δρυμήτερη. Στις 8 Απριλίου ανέβηκε στην σκηνή του Μουσικού Φεστιβάλ "Super Discoteca 90-x" στην Μόσχα, όπου ερμήνευσε γνωστές της επιτυχίες. Αυτή την χρονιά άλλαξε το ρεπερτόριο της και οι θαυμαστές της την άκουσαν να ερμηνεύει το πολύ γνωστό βιογραφικό Rio de Plata, το Me muero de amor και το hit της Cambio dolor. Ήταν ντυμένη στα λευκά σαν θεά της Αιγύπτου και τραγούδισε μπροστά σε πάνω από 30.000 θεατές που παρευρέθηκαν στο Φεστιβάλ. Στα παρασκήνια του Φεστιβάλ δεν έλειψε να δώσει συνεντεύξεις για τα τοπικά μέσα αλλά επίσης και για μερικά μέσα γειτονικών χωρών.
Αυτή την στιγμή βρίσκεται στα γυρίσματα της βιογραφικής ταινίας "Gilda, no me arrepiento de este amor", μια ταινία που αποτελεί πολύ μεγάλο όνειρο η υλοποίηση από τη Νατάλια καθώς είναι μεγάλη θαυμάστρια της τροπικής τραγουδίστριας Τζίλντα, η οποία πέθανε στα 32 της χρόνια σε αυτοκινητιστικό ατύχημα, και φέτος συμπληρώνουν τα 20 χρόνια του θανάτου της. Η ταινία εξιστορεί την πορεία της Τζίλντα, κατά κόσμον Μίριαμ Αλεχάντρα Μπιάντσι Σκιόλι, μέχρι και τον θάνατό της το 1996. Αρκετοί προσπάθησαν να πάρουν τα δικαίωματα της ταινίας αλλά δεν τα κατάφεραν. Όμως, αυτή που κατάφερε να τα πάρει ήταν η Νατάλια και δικαίως. Η ταινία θα βγεί στους κινηματογράφους τον Σεμπτέμβριο του 2016. Στις 31 Μαρτίου, παρευρέθηκε στην παρουσίαση της ταινίας "Gilda, no me arrepiento de este amor" μαζί με την σκηνοθέτιδα και κάποιους από το καστ. Επίσης, έδωσε το παρόν της στην παρουσίαση του βιβλίου "DIVAS" του δημοσιογράφου Έκτορ Μαουχέρι όπου ο δικός της ρόλος ήταν αυτός της δημοσιογράφου και τα πήγε πολύ καλά. Στο βιβλίο του δημοσιογράφου υπάρχει μια αποκλειστική συνέντευξή της που μιλάει για όλα. Στις 15 Μαΐου, διεξάχθηκαν τα Βραβεία Martin Fierro και αυτή την φορά κατάφερε να αποσπάσει το βραβείο της Καλύτερης Ηθοποιού για την συμμετοχή της στην σαπουνόπερα "Entre Canibales". Θεωρείτε ο καλύτερος ρόλος της καριέρας της. Για το κόκκινο χαλί διάλεξε ένα πράσινο αέρινο φόρεμα με βαθύ ντεκολτέ, του σχεδιαστή Εμίλιο Πούτσι. Στις 26 Μαΐου, παρευρέθηκε στην τελετή ανακοίνωσης των υποψηφιοτήτων για τα Βραβεία Platino, όπου θα είναι η παρουσιάστρια και θα διεξαχθούν στις 24 Ιουλίου, στην Ουρουγουάη.

Επιτυχία και Χόλιγουντ

Το ταλέντο και η τεράστια επιτυχία που γνωρίζει η Ουρουγουανή ηθοποιός και τραγουδίστρια δεν θα μπορούσε να μην τραβήξει την προσοχή της Αμερικάνικης αγοράς. Την περίοδο που βρισκόταν στη Νέα Υόρκη για την ηχογράφιση του δεύτερου προσωπικού της δίσκου (Tu veneno [2000]) δέχτηκε πρόταση από τον βραβευμένο με Όσκαρ, Κουεντίν Ταραντίνο, να πρωταγωνιστήσει σε ταινία του αλλά η απάντηση της ήταν αρνητική. Ο σκηνοθέτης δεν πτοείται από την αρνητική της απάντηση. Έχει παρακολουθήσει τις δουλειές της και είναι πεπεισμένος οτι έχει άστρο. Το 2004 επιστρέφει ξανά προτείνοντας της για άλλη μια φορά πρωταγωνιστικό ρόλο ενώ παράλληλα η ηθοποιός δέχεται πρόταση να πρωταγωνιστήσει σε ταινία δίπλα στο Ρόμπιν Γουίλιαμς αλλά η απάντηση της και στις δύο προτάσεις είναι για άλλη μια φορά αρνητική. Η ερμηνεία της στην ταινία Cleopatra κερδίζει τις εντυπώσεις και η συμμετοχή της ταινίας σε διάφορα Φεστιβάλ Κινηματογράφου όπως στο Μαιάμι αλλά και η επιτυχία που γνώρισε από το Αμερικάνικο κοινό για τα δεδομένα μιας Ισπανόφωνης ταινίας, ανοίγουν τις πόρτες για περισσότερες προτάσεις. Η στάση της όμως παραμένει αρνητική σε οποιαδήποτε πρόταση που ανοίγει τον δρόμο για την κατάκτηση του Χόλιγουντ. Φήμες θέλουν τον Κουεντίν Ταραντίνο να μεταβαίνει το 2008 (περίοδο κατά την οποία η Νατάλια είχε ξεκινήσει να στρέφεται προς το κινηματογράφο) στην Αργεντινή για να συζητήσει με τη λατίνα σταρ για νέο σενάριο λάμβανοντας όμως για άλλη μια φορά την αρνητική της απάντηση. Και ενώ μεσολαβούν διάφορες προτάσεις από την Αμερικάνικη αγορά, φαίνεται πως τελικά κάποια προτάση την πείθει. Το 2009 ο σεναριογράφος και ηθοποιός Λι Μπέρνς κάνει πρόταση στην Νατάλια να πρωταγωνιστήσει στην ταινία Freedom for Joe, βασισμένη στο ομώνυμο βιβλίο του. Πρόκειται για μια παραγωγή της Awareness Entertainment σε σκηνοθεσία του Στίβεν Μπρίντζγουοτερ με πρωταγωνιστή τον ίδιο ενώ στη ταινία θα συμμετάσχουν επίσης οι Έρικ Μαθένι (J.Edgar), Ρόμπερτ Πάτρικ (Ο εξολοθρευτής 2: Μέρα κρίσης, X-Files, Πολύ σκληρός για να πεθάνει 2),  Άν Άρτσερ (Ολέθρια σχέση), μεταξύ άλλων.

Το 2010 για τις ανάγκες της ταινίας Miss Tacuaremb μεταβαίνει για κάποια γυρίσματα στο Λος Άντζελες και επί της ευκαιρίας συναντιέται με τον σκηνοθέτη και με τους παραγώγους για τις παραιτέρω λεπτομέριες. Την ίδια χρονιά δέχεται πρόταση να παίξει στην ταινία The blue mauritius - επίσης ανεξάρτητη παραγωγή - πρόταση που επίσης δέχεται. Για την συμμετοχή της στην ταινία Freedom for Joe  δήλωσε:
 ''Είναι μια ανεξάρτητη Αμερικάνικη παραγωγή. Πολλές φορές τέτοιου είδους ταινίες καθυστερούν να πραγματοποιηθούν ακόμα και χρόνια. Οπότε γι' αυτούς που λένε οτι ''μπαίνω στο χώρο του Χόλιγουντ'', μάλλον θα τους απογοητεύσω. Είναι μια πολύ καλή παραγωγή, με πολύ δυνατό σενάριο, με κοινωνικό αντίκτυπο και είμαι χαρούμενη που θα συμμετάσχω''.
Και πράγματι κάποιες καθυστερήσεις πάνε πίσω τα γυρίσματα της ταινίας και έτσι η Νατάλια έχει την ευκαιρία να ασχοληθεί περισσότερο με άλλα πράγματα μιας και έχει αφοσιωθεί στο κινηματογράφο κάνοντας στροφή 180º στη καριέρα της. Το 2011 και ενώ η Νατάλια βρίσκεται στη Κολομβία για τα γυρίσματα της νέας της αστυνομικής σειράς, μετά από μεγάλο χρονικό διάστημα απουσίας από την τηλεόραση, ανακοινώνονται οι ημερομηνίες για την έναρξη των γυρισμάτων. Μάλιστα οι τελευταίες πληροφορίες αναφέρουν οτι στο καστ εντάσονται και δύο πολύ σημαντικοί ηθοποιοί στο χώρο της υποκριτικής, ο Μπρούς Γουίλις και ο Τζόν Τραβόλτα προκαλώντας φρενίτιδα ενθουσιασμού στο χώρο των μέσων μαζικής ενημέρωσης για την εντυπωσιακή είσοδο της Νατάλιας στην Αμερικάνικη αγορά.
Και ενώ όλα είναι έτοιμα για την έναρξη των γυρισμάτων γνωστοποιείται η εγκυμοσύνη της λατίνας σταρ. Η Νατάλια  καλεσμένη στην εκπομπή της Σουσάνα Χιμένες, ως μέρος της προώθησης της ταινίας Μi primera boda, λέει για την συμμετοχή της στην ταινια:
''Λόγω της εγκυμοσύνης τα γυρίσματα δε θα ξεκινήσουν. Μίλησα με τους υπεύθυνους και μου είπαν ότι θα με περιμένουν. Αλλά ακόμα κι αν όχι, αυτή την στιγμή δεν με ενδιαφέρει τίποτα. Τίποτα πέρα από την εγκυμοσύνη μου.''
Τα νέα καθήκοντα της Νατάλια αλλά και ένα πρόβλημα με την χρηματοδότηση της ταινίας έχουν παγώσει τα γυρίσματα της ταινίας και μέχρι στιγμής δεν υπάρχουν νεότερα για τη πραγματοποίηση της ταινίας. Φήμες θέλουν η Ορέιρο να αποτέλεσε και πιθανή πρόταση για να υποδυθεί το κορίτσι του πιο δημοφιλή πράκτορα, δηλαδή του Τζέιμς Μποντ, φήμη όμως που δεν επιβεβαιώθηκε ποτέ. Με βάση αυτές τις φήμες δημιουργήθηκε και μια λίστα με τις 32 γυναίκες που θα μπορούσαν να ενσαρκώσουν το έταιρο ήμισυ του Τζέιμς Μπόντ και η Νατάλια βρίσκεται στη 6η θέση προσπερνώντας ονόματα όπως αυτό της Κάθριν Ζέτα Τζόουνς, της Μόνικα Μπελούτσι και της Τζένιφερ Λόπες, μεταξύ άλλων.
Με την τελευταία της ερμηνεία στη δραματική σειρά Entre Canibales φαίνεται πώς έχει αρχίσει και πάλι να τραβάει τα βλέματα της Αμερικάνικης αγοράς.

Προσφατα η ίδια δήλωσε για τις ευκαιρίες που της έχουν δοθεί:
''Ποτέ δεν ήταν το όνειρό μου να κατακτήσω το Χόλιγουντ. Το ότι κάνει κάποιος καριέρα στο [[Χόλιγουντ]] δεν σημαίνει απαραίτητα οτι είναι και τόσο αξιόλογος ούτε ότι όλα τα έργα είναι  άξια προσοχής. Σαφώς υπάρχουν και σπουδαίοι καλλιτέχνες, εξαιρετικές ταινίες. Αν ήταν στο χέρι μου να επιλέξω ανάμεσα στο Χόλιγουντ και στον Ευρωπαικό κινηματογράφο, σίγουρα θα διάλεγα το δεύτερο. Μου δόθηκαν ευκαιρίες κατ' επανάληψη αλλά δεν διαλέγω μια ταινία με βάση αν είναι Αμερικάνικη παραγωγή ή Αργεντίνικη ή οτιδήποτε άλλο. Επηρεάζουν πολλά πράγματα τις αποφάσεις μου και αισθάνθηκα ότι όταν μου δόθηκαν οι ευκαιρίες για να ''κατακτήσω'' το Χόλιγουντ όπως εσείς οι δημοσιογράφοι συνηθίζεται να λέτε, ήμουν σίγουρη ότι είχα προτάσεις πιο αξιόλογες και δεν μετανιώνω που τελικά προτίμησα εκείνες. Δεν είμαι όμως μόνη μου. Έχω ένα σύζυγο και ένα παιδί. Η ζωή μας είναι εδώ. Ο Ρικάρντο έχει εδώ την ζωή του, τις κόρες του, τους φίλους του, την καριέρα του. Δεν θα μπορούσα ποτέ να του ζητήσω να τα παρατήσει όλα και να με ακολουθήσει. Το ξέρω ότι θα το έκανε αν του το ζητούσα, με στηρίζει όσο κανείς αλλά δεν θα αισθανόμουν ποτέ ξανά καλά με τον εαυτό μου. Έχει διαφορά το να κάνεις κάποια δουλειά στην Αμερική περιστασιακά και άλλο να μείνεις μόνιμα. Είμαι ευτιχισμένη όπως είμαι και αισθάνομαι ευλογημένη που έχουν έρθει έτσι τα πράγματα στη ζωή μου και πλέον είμαι και μαμά. Είναι Θείο δώρο. Μερικά πράγματα μπαίνουν πάνω απ' όλα και για μένα η οικογένεια μου είναι το παν.''

Επιχειρηματικές δουλειές

Πέρα από τον ρόλο της ηθοποιού και της τραγουδίστριας, η Νατάλια, το 2007, άρχισε να εμπλέκεται σε διαφορετικές επιχειρηματικές δραστηριότητες. Μαζί με την αδερφή της, Αντριάνα Ορέιρο, λάνσαραν τη δική τους γυναικεία γραμμή ρούχων, Las Oreiro. Ανάμεσα στα σχέδιά τους βρίσκονται τα πιο σημαντικά ρούχα. Με την ίδια τη μάρκα λάνσαρε στην αγορά μια εταιρεία παπουτσιών, τσαντών, ζωνών, τζιν, φουστών, μίνι φουστών, κορσέδες και γυαλιά ηλίου. Το να ανοίξει ένα κατάστημα για ρούχα ήταν κάτι που το ονειρευόταν από μικρή μαζί με την αδερφή της. Η αδερφή της, Αντριάνα Ορέιρο, σπούδασε σχέδιο μόδας στην Ουρουγουάη. Σε κάποια συνέντευξη που έδωσε είπε το εξής για το εγχείρημα αυτό:
"Ζούσαμε στην Ουρουγουάη και οι γονείς μας δεν μπορούσαν να μας αγοράσουν όλα τα ρούχα που θέλαμε. Έτσι, έμαθα να κόβω, να ράβω σε κουρτίνες, παλιά ρούχα ή τραπεζομάντηλα. Η ιδέα ήταν να είναι κάτι οικογενειακό. Επειδή έφυγα από την Ουρουγουάη και πήγα στην όμορφη Αργεντινή, ένοιωσα τεράστια απόσταση ανάμεσα σε μένα και την οικογένειά μου. Με την αδερφή μου, παρέχουμε πράγματα η μια στην άλλη, προσθέτει κάτι, προσθέτω κάτι. Είμαστε ομάδα."
Επειτα από συνεχή προσπάθεια, πέτυχαν. Η μάρκα τους καταχωρήθηκε στις 12 Ιουλίου του 2007. Ανοιξε τρία εμπορικά καταστήματα, που βρίσκονται στο Παλέρμο, στο Πασέο Αλκόρτα και στο Γκαλερίας Πασίφικο. Τρεις αποκλειστικές ζώνες του Μπουένος Άϊρες. Στις 4 Μαΐου του 2009, άνοιξε επίσημα το ηλεκτρονικό κατάστημα της μάρκας όπου είχαν την δυνατότητα από όλο τον κόσμο να αγοράσουν κάτι από τις Las Oreiro. Το 2015 η Νατάλια επέστρεψε να γίνει το πρόσωπο προώθησης του μαγαζιού των ρούχων, αν και χρησιμοποιήθηκε μοντέλο για το lookbook της μάρκας. Η Νατάλια παρευρέθηκε στο λανσάρισμα που έγινε για τη νέα κολεξιόν που είχε την ονομασία "Passion Fuits", στο μαγαζί που βρίσκεται στο εμπορικό κέντρο Πασέο Αλκόρτα. Εν έτη 2016, η Νατάλια συνεχίζει να είναι το πρόσωπο της μάρκας. Στις 9 Αυγούστου, στην εβδομάδα μόδας που πραγματοιήθηκε στην Αργεντινή παρουσιάστηκε η νέα συλλογή των Las Oreiro φερόμενη ως ''Γοργόνα'' με άρωμα Ελλαδας. Στη κολλεξιόν κυριαρχούν χρώματα όπως το λευκό των παραδοσιακών σπιτιών των ελληνικών νησιών, το μπλε του ουρανού και της θάλασσας, το πράσινο και το πορτοκαλί της φύσης και των φρούτων όπως χαρακτηριστικά τόνισαν οι αδελφές Ορέιρο ενώ ονόματα όπως Πλάκα, Επίδαυρος, Σωκράτης, Πελλοπόνησος, Σπάρτη, και Κυκλάδες, μεταξύ άλλων, αποτελούν ένα μικρό δείγμα των ονομάτων που έχουν αποδοθεί σε κομμάτια της κολλεξιόν. Διακριτικά ελληνικά στοιχεία όπως γράμματα, σημαιούλες και αρχαιοελληνικά σχήματα ενσωματώνονται στη νέα κολεξιόν και η κατάλληλη μουσική υπόκρουση αποτελούν τον ιδανικό τρόπο για τη παρουσίαση της νέας κολεξιόν. Η Μελίνα Μερκούρη με ''Τα παιδιά του Πειραιά'', σε σύνθεση του Μάνου Χατζιδάκη, δίνουν το σύνθημα και η επίδειξη ξεκινάει. Ακολουθεί ένα ρεμίξ του ίδιου τραγουδιού καθώς μια επανεκτέλεση του κομματιού από τους Πίνκ Μαρτίνι (συμπεριλαμβάνεται στο άλμπουμ ''Sympathique'' που κυκλοφόρησε το 1998) ενω η επίδειξη έκλεισε με τον ''Ζορμπά'' όπου και οι αδελφές Ορέιρο τίμησαν τα ελληνικά έθιμα και με το σύνθημα ''όπα!'' έσπασαν πιάτα ξεσηκώνοντας τους παρευρισκόμενους. Η ίδια δηλώνει σχετικά:
''Πάντα τα σχέδια μας απευθύνονται σε γυναίκες καθημερινές που θα φορέσουν τα ρούχα μας για να πάνε το πρωί στη δουλειά τους, για μια βόλτα ή μια βραδινή έξοδο. Υπό άλλες συνθήκες η συλλογή μας θα είχε πιο έντονα ελληνικά στοιχεία αλλά απευθύνονται στη μέση γυναίκα. Κι εγώ και η αδελφή μου μαγευτήκαμε από την επισκέψη μας στην Ελλάδα. Είχα πάει το 2000 ως μέρος της προώθησης του δεύτερου άλμπουμ όπου είχα μια συνεργασία και με έναν έλληνα καλλιτέχνη και παρά το γεγονός ότι λόγω του φορτωμένου προγράμματος δεν μπόρεσα να μείνω περισσότερες μέρες πραγματικά έχω πολύ όμορφες αναμνήσεις. Το προηγούμενο καλοκαίρι είχε ταξιδέψει και η αδελφή μου στην Ελλάδα, πέρασε αρκετές μέρες στη Σαντορίνη και σε άλλα ελληνικά νησία - μιάς κι έχει εκατοντάδες πανέμορφα νησάκια - και εμπνεύστηκε τη νεά μας συλλογή. Παρατήρησε τον τρόπο με τον οποίο ντύνονται οι ελληνίδες και όλο αυτό αποτυπώθηκε στη νέα μας συλλογή. Ο ήλιος, η θάλλασα, το μαγευτικό τοπίο, η φύση, τα στενά ρομαντικά δρομάκια, η φιλοξενία των ανθρώπων που ευτυχώς δεν επηρεάστηκαν από τη οικονομική κρίση και φυσικά ο ελληνικός πολιτισμός, η  ιστορία του τόπου, οι σπουδαίοι της φιλόσοφοι και οι παντώς τύπου επιστήμονες της αρχαιότητας, η αρχιτεκτονική τους με χαρακτηριστικο παραδείγμα το Παρθενώνα και οι τέχνες. Η χώρα που γέννησε το θέατρο, η βάση της υποκριτικής εντοπίζεται στην Επίδαυρο. Όλα αυτά αποτέλεσαν πηγή έμπνευσης κι έτσι η κολεξιόν Άνοιξη-Καλοκαίρι 2016/2017 είναι Ελλάδα. Ελπίζουμε να σας αρέσει.''

Διαφημιστικές δουλειές

Από τα 12 της χρόνια πρωταγωνιστεί σε διάφορα διαφημιστικά τόσο στην Ουρουγουάη όσο στην Αργεντινή. Από τότε που καθιερώθηκε ως καλλιτέχνιδα πρωταγωνίστησε σε σημαντικά διαφημιστικά γνωστών μαρκών όπως το Servideo, το Ser, την Oriflame, το Lay's & την Pepsi. Το 2007 η εταιρία αισθητικής L'Oréal Paris την επέλεξε ως η πρέσβειρα ομορφιάς στην Αργεντινή. Τα νέα γνωστοποιήθηκαν κατά την διάρκεια ενός λανσαρίσματος σε μια νέα μάσκα ομορφιάς για το πρόσωπο. Έπειτα, πρωταγωνίστησε στο διαφημιστικό του C&A.
Το 2010 πρωταγωνίστησε στα διαφημιστικά του Garbarino και του Tarjeta Naranja. Κατά την διάρκεια του 2012 ήταν μια από τις πιο εκλεγμένες φιγούρες για την νέα σειρά διαφημιστικών της εταιρίας τηλεφωνίας Claro. Το 2013 μετατράπηκε στο πρόσωπο του σαμπουάν Sedal, με το οποίο γύρισε ένα νέο βίντεοκλιπ, που σηματοδοτεί την επιστροφή της στην μουσική. Το 2014 πρωταγωνίστησε στα διαφημιστικά των υγιεινών ποτών Terma  και της χρηματοδοτικής Ουρουγουανής εταιρίας Anda. Επίσης έκανε διαφημιστικά για την βαφή μαλλιών L' Oreal για την Ρωσία και Ουκρανία. Η εταιρία καλλυντικών ομορφιάς AVON Αργεντινής επέλεξε τη Νατάλια Ορέιρο να είναι το πρόσωπο προώθησης τον προϊόντων της για το 2016, η οποία γύρισε ένα μικρό ευχητήριο βίντεο σαν το λανσάρισμα της συνεργασίας της με την εταιρία. Επίσης, η φαρμακευτική εταιρία Ibupirac επέλεξε τη Νατάλια να είναι το πρόσωπο προώθησης των παυσίπονων της, η οποία εδρεύει στην Ουρουγουάη.

Παρουσίαση

Το ντεμπούτο ως παρουσιάστρια το έκανε το 1998, στην 28η τελετή των βραβείων Martín Fierro, μαζί με τον Φερνάντο Μπράβο. Το 2000 το Fox κάλεσε τη Νατάλια να γίνει παρουσιάστρια της λατινοαμερικάνικης βερσιόν των Teen Choice Awards.
Από το 2008 και κατά την διάρκεια 8 συνεχόμενων ετών, ήταν η παρουσιάστρια του Un sol para los chicos, ετήσιο τηλεοπτικό γεγονός στην Αργεντινή, μετάδοσης και παραγωγής του El Trece μαζί με την UNICEF, με αποκλειστικό προορισμό την δωρεά χρημάτων για αυτό το ίδρυμα εκ μέρους τηλεθεατών και εταιριών. Κατά το 2008 παρουσίασε έναν κύκλο επεισοδίων σχετικά για την περιβαλλοντική διαχείρηση, Recurso natural, στην δημόσια τηλεόραση.
Παρουσίασε το 2011, το Se dice de mi, εκμπομπή προορισμένη για την εαυσθητοποίηση σχετικά με τα δικαιώματα της γυναίκας, στο κανάλι Encuentro. Τον Μάϊο του 2011, παρουσίασε μαζί με τον Μίκε Αμιγορένα, την 41η τελετή των βραβείων Martín Fierro, στο δίκτυο του El trece. Η Νατάλια Ορέιρο κλήθηκε να εκτελέσει χρέη παρουσιάστριας για την τρίτη απονομή των Βραβείων Platino, στις 24 Ιουλίου του 2016, όπου θα διεξαχθούν στην πατρίδα της, την Ουρουγουάη.

Φιλανθρωπία

Unicef

Παράλληλα με την καριέρα της όλα αυτά τα χρόνια, η Νατάλια έχει και έντονη φιλανθρωπική διαστηριότητα σε περιβαλλοντικά και κοινωνικά ζητήματα. Μεταξύ άλλων καλλιτεχνών, παρευρίσκεται κάθε χρόνο στις φιλανθρωπικές εκδηλώσεις "Domingo Amigo", ''Un sol para los chicos'' (Ένας ήλιος για τα παιδιά) και ''Τodos por los ninos Uruguayos'' τόσο παρουσιάζοντας μέρος  του προγράμματος (κρατάει περίπου 12 ώρες) όσο και στο κομμάτι της καταγραφής των δωρεών, οι οποίες διοργανώνονται απο την Unicef (Αργεντινής και Ουρουγουάης) και έχουν ως σκοπό την συγκέντρωση χρημάτων για τα παιδιά που έχουν ανάγκη. Έπειτα από πολλά χρόνια δραστηριότητας με τη Unicef (ένα από τα βασικά προγράμματα στα οποία συμμετείχε μαζί με τον επίσης πρεσβευτή της Unicef και ηθοποιό Μπενχαμίν Βικούνια ήταν το ''Dar la palabra'' το οποίο είχε ως στόχο την εξάπλωση της γραφής και της ανάγνωσης στα παιδιά σε Αργεντινή και Χιλή), το 2011 η Ορέιρο έγινε και επίσημα πρέσβειρα της συγκεκριμένης φιλανθρωπικής οργάνωσης καταφέρνοντας μάλιστα να γίνει η πρώτη γυναίκα που γίνεται πρέσβυρα ανέμεσα σε δύο χώρες (Αργεντινή-Ουρουγουάη) και συγκεκριμένα πρέσβυρα του Ρίο Ντελ Πλάτα. Ο εκπρόσωπος της Unicef στην Ουρουγουάη δήλωσε σχετικά με το γεγονός:  
''Πριν από μερικά χρόνια είχαμε ζητήσει ξανά από την Νατάλια να γίνει επίσημη πρέσβυρα αλλά τότε μας είχε πει οτι θα έπρεπε να σιγουρευτούμε πρώτα οτι θέλουμε ένα άτομο σαν και εκείνη ως πρέσβη μας. Αν πράγματι ήμασταν βέβαιοι οτι ήταν άξια όπως υποστήριξε  θα μπορούσαμε να της το προτείνουμε ξανά μετά από μερικά χρόνια. Σήμερα είμαστε πεπεισμένοι οτι άνθρωποι σαν και εκείνη πρέπει να τιμούνται και να πραγματοποιούν το έργο τους αναλαμβάνοντας και επισήμως τον τίτλο του πρεσβευτή της Unicef γιατί έχει αποδείξει εμπράκτως οτι έχει διάθεση να βοηθήσει και το έχει κάνει ουκ ολίγες φορές, αρκετές μάλιστα σε συνδιασμό με την Unicef. Η αποφασή της να δεχτεί την πρόταση μας, μας κάνει ιδιαίτερα χαρούμενους. Καλώς ήρθες στην μεγάλη οικογένεια της Unicef, Νατάλια!'"
Από την πλευρά της, η Ουρουγουανή καλλιτέχνιδα δήλωσε οτι είναι ιδιαίτερη τιμή για εκείνη να αναλαμβάνει αυτό τον ρόλο αλλά παράλληλα και μεγάλη υπευθυνότητα τονίζοντας οτι στα άμεσα σχέδια της είναι η δημιουργία προγράμματος για την βελτίωση της εκπαίδευσης και των συνθήκων διαβίωσης των παιδιών καθώς και διασφάλισης των δικαιωμάτων τους, προγράμματα για τα οποία θα ήταν σύντομα σε θέση να παρουσιάσει. Και κράτησε το λόγο της. Λίγους μήνες μετά και αφότου είχε φέρει στον κόσμο τον γιο της, επισκέφθηκε το Τολέδο, μέρος του Κανελόνες στην Ουρουγουάη όπου ξεκίνησε με γρήγορες διαδικασίες την εφαρμογή του προγράμματος ''Canelones crece Contigo'' που αποσκοπεί στην βελτίωση των συνθηκών διαβίωσης των παιδιών που ζουν σε περιοχές με υψηλή κοινωνική ευπάθεια στη περιοχή. Λίγο αργότερα, η ίδια επισκέφθηκε την περιοχή, ενημερώθηκε από την ομάδα της Unicef  για την εξέλιξη του προγράμματος και τα προβλήματα στην εφαρμογή του ενώ επιπλέον ήρθε σε επαφή και με τους κατοίκους με σκοπό να μάθει από τους ίδιους τα προβλήματα που αντιμετωπίζουν ούτως ώστε μέσω του προγράμματος να μπορέσουν να καλύψουν τις ανάγκες τους.
     Δύο μήνες αργότερα, η Νατάλια επισκέφτηκε το 9ο Δημοτικό σχολείο του Μπουένος Άιρες παίρνοντας μέρος στο πρόγραμμα "Hacelo Corto" της Unicef και του Υπουργείου Παιδείας της Αργεντινής. Σκοπός του πρόγραμματος είναι η έξάλειψη φαινομένων ρατσισμού και κοινωνικού αποκλεισμού με παράλληλη ανάπτυξη σχέσεων φιλίας και συνεργασίας μεταξύ των μαθητών το οποίο επιτυγχάνεται μέσω της δημιουργίας μιας μικρού μήκους ταινίας εντός της σχολικής αίθουσας. Το πρόγραμμα εφαρμόζεται σε παιδιά ηλικίας 6-7 ετών και η Νατάλια με την παρουσία της βοήθησε τα παιδιά να καταλήξουν στο βασικό θέμα της ταινίας τους (εντός της αίθουσας παρουσιάστηκαν οι ιστορίες από τους ίδιους τους μαθητές και έπειτα επέλεξαν το θέμα που τους αρέσει περισσότερο), τον τρόπο ανάπτυξης τους θέματός τους και τον τίτλο βοηθώντας τους παράλληλα να σχεδιάσουν τους χαρακτήρες της ταινίας τους. Μετά από μια δημιουργική μέρα, η Πρέσβειρα του Ρίο ντελ Πλάτα έφυγε αφήνοντας ενθουσιασμένους τους μαθητές και έχοντας λάβει την υπόσχεση τους οτι μόλις ολοκληρώσουν την ταινία τους θα είναι η πρώτη που θα την απολαύσει.

     Στις μέσα του 2013, έπειτα από  δική της πρωτοβουλία ξεκινάει μια ακόμα εκστρατεία μαζί με την Unicef  με τίτλο “Ο θηλασμός σου δίνει το καλύτερο” με σκοπό την αύξηση της ευαισθητοποίησης σχετικά με το όφελος του θηλασμού κατά των πρώτων 2 χρόνων της ζωής ενός παιδιού. Αν και η ίδια κρατάει την ζωή της μακριά από τα φώτα της δημοσιότητας και είναι ιδιαίτερα αυστηρή στο θέμα της έκθεσης του γιου της, για τις ανάγκες της καμπάνιας, η Νατάλια φωτογραφίζεται με το παιδί της.
''Δεν μου αρέσει να εκθέτω τον γιο μου. Θέλω μεγαλώνοντας να έχει μία φυσιολογική ζωή. Ωστόσο, στόχος μου μέσω τους προγράμματος είναι να ευαισθητοποιήσω και πολύ περισσότερο να ενημερώσω τις νέες μητέρες για τα οφέλη που προσφέρει ο θηλασμός τόσο στο παιδί όσο και στην ίδια την μητέρα καθώς και την ιδιαίτερη σχέση που αναπτύσεται μεταξύ τους δια μέσω του θηλασμού. Σκέφτηκα οτι αν για τις ανάγκες της καμπάνιας ''δανειζόμασταν'' ένα οποιδήποτε παιδάκι αυτό θα ήταν σαν κοροιδία από την πλευρά μου. Θεώρησα, λοιπόν, οτι δεν θα ήταν και τόσο κακό να φωτογραφηθώ μαζί του γιατί γίνεται για ένα πολύ ιδιαίτερο σκοπό. Είμαι σίγουρη οτι όταν θα μεγαλώσει, θα συμφωνήσει με αυτή την απόφαση. Όταν γεννήθηκε ο Μερλίν, αποφασίσαμε οτι θα τον θηλάζαμε μέχρι το 2ο έτος του. Δεν ήταν εύκολο. Δουλειά, ένα συγκεκριμένο πρόγραμμα, ακόμα και προκαταλήψεις. Είναι πολύ σημαντικό σε αυτή την προσπάθεια να έχουν οι μητέρες την βοήθεια του συζύγου τους. Είναι σίγουρο οτι αν δεν είχα την στήριξη του συζύγου μου, ο οποίος πολλές φορές έφερνε το παιδί στο γύρισμα, δεν θα τα είχα καταφέρει. Ο Μερλίν σήμερα είναι 17 μηνών και έχει ξεκινήσει να τρώει κανονικά από τον έκτο μήνα, ωστόσο εμείς συνεχίζουμε κανονικά όχι όμως βέβαια με την ίδια συχνότητα όπως τους πρώτους μήνες''.
Σύμφωνα με επίσημα στοιχεία της Unicef, οι κλήσεις στο τηλεφωνικό κέντρο του Οργανισμού αυξήθηκαν κατά 70% και αφορούσαν την εκστρατεία ενημέρωσης σχετικά με το θηλασμό. Ένα μήνα αργότερα, επισκέπτεται το νοσοκομείο San Martín το οποίο αποτελεί τράπεζα μητρικού γάλακτος. Εκεί κάνει γυρίσματα για ένα μικρό αφιέρωμα με θέμα τα πρόωρα γεννημένα βρέφη τα οποία φιλοξενούνται στο νοσοκομείο το οποίο αποτελέι τράπεζα μητρικού γάλακτος και προβάλλεται στη φιλανθρωπική εκδήλωση ''Un sol para los chicos''. Λίγες μέρες μετά, η Νατάλια συμμετείχει στην νέα εκστρατεία της Unicef  ''Σταμάτα τη βία'' και ''Είναι έφηβοι'' αντίστοιχα.
Greenpeace
Μεγάλο κεφάλαιο στην φιλανθρωπική δράση της Ουρουγουανής σταρ αποτελεί και ο οργανισμός της Greenpeace της οποίας έγινε και επίσημα μέλος το Δεκέμβριο του 2004 μαζί με τον σύζυγο της. Αμέσως μετά την ένταξη της, η Νατάλια ξεκίνησε δράση γυρίζοντας ένα σύντομο κλιπ με θέμα τις επιπτώσεις της κλιματικής αλλαγής στο πλανήτη μας το οποίο αποτέλεσε και μέρος της εκστρατείας που θα ηγούνταν η ίδια με τίτλο ''Κλιματική Αλλαγή, Εκατομμύρια Κίνδυνοι''. Αποκορύφωμα της εκστρατείας αποτέλεσε η συγκέντρωση υποστηρικτών της Greenpeace στην πλατεία Δημοκρατίας στο Μπουένος Άιρες όπου η Νατάλια με λόγο που έβγαλε εξήγησε τους στόχους της εκστρατείας ξεσηκώνοντας το συγκεντρωμένο πλήθος. Με διάφορες συνεντεύξεις καλούσε το κόσμο να στηρίξει την προσπάθεια της Greenpeace και να μην μείνει αμέτοχος σε ένα θέμα που δεν αφορά μόνο τους ίδιους αλλά και τις επόμενες γενιές.      

   Τον Απρίλιο του 2005, μεταβαίνει στην πατρίδα της, την Ουρουγουάη για να συμμετάσχει στο συνέδριο της Greenpeace σε συνεργασία με τον οργανισμό OCC (Οργανισμό για τη διατήρηση των κητωδών) με σκοπό να πετύχουν την επανένταξη της Ουρουγουάης στη Διεθνή Επιτροπή Φαλαινοθηρίας (CBI) για την υπεράσπιση των φαλαινών. Στις 25 Σεπτεμβρίου, η Νατάλια συμμετείχε μαζί με τον σύζυγο της στην συγκέντρωση διαμαρτυρίας της Greenpeace. Οι διαμαρτυρόμενοι συγκεντρώθηκαν μπροστά στο προεδρικό μέγαρο φορώντας μπλουζάκια με συνθήματα υπέρ της ανάδειξης της θαλάσσιας περιοχής της Αργεντινή σε εθνικό πάρκο κάτι που θα σηματοδοτούσε το τέλος της φαλαινοθηρίας στα θαλάσσια ύδατα της χώρας. Τον Ιανουάριο του 2006, συμμετέχει σε νέα εκστρατεία κατά της φαλαινοθηρίας, αυτή την φορά στη θαλάσσια περιοχή της Ασίας γυρίζοντας ένα τηλεοπτικό σποτ ενώ παράλληλα επισκέπτεται το νέο παράρτημα της Greenpeace στο Τσακαρίτα, στο Μπουένος Άιρες με σκοπό να ξεκινήσει μια νέα προσπάθεια ενημέρωσης των πολιτών για την χρήση νέων συστημάτων αξιοποίησης του βρόχιμου νέρου και της ηλιακής ενέργειας, συστήματα τα οποία χρησιμοποιεί το συγκεκριμένο παράρτημα του οργανισμού. Εκείνη την ίδια χρονιά έγινε το γκαλά για τα 20 χρόνια προς όφελος της UNICEF. Τα έσοδα αυτής της εκδήλωσης πήγαν για την προώθησης της ασφαλούς μητρότητας και επικέντρωση στην οικογένεια. Στα μέσα του επόμενου έτους, η Νατάλια μέσω ενός διαφημιστικού σποτ καλεί τον κόσμο να συμμετάσχει στην εκστρατεία ''Μπλε Μάρτης'' (Marcha azul). Λίγες μέρες μετά, σε συνέντεξη τύπου παρουσιάζει το νέο πρόγραμμα διάσωσης φαλαινών καλώντας για άλλη μια φορά τον κόσμο να βοηθήσει στην προσπάθεια που γίνεται. Την επόμενη μέρα, παρευρίσκεται μαζί με τον σύζυγο της στην διαδήλωση διαμαρτυρίας κατά της φαλαινοθηρίας στο Μπουένος Άιρες ενώ την ίδια στιγμή γίνονται χιλιάδες παρόμοιες συγκεντρώσεις σε όλο τον κόσμο. Ως πρέσβειρα της Greenpeace, το 2011 συμμετέχει στην εκστρατεία υπέρ της διάσωσης των δασών στην Αργεντινή  και φωτογραφίζεται για χάρη του σκοπού γυμνή σε προχωρημένη εγκυμοσύνη. Η ίδια δηλώνει :
''Δεν ενέκρινα ποτέ τις γυμνές φωτογραφίσεις και ειδικά σε στάδιο προχωρημένης εγκυμοσύνης όπως πολλές διάσημες κάνουν και μάλιστα παίρνουν και τεράστια χρηματικά ποσά γι'αυτές. Δικαίωμα τους είναι και κανείς δεν μπορεί να τις κατηγορήσει γι' αυτό. Αυτή η περίπτωση όμως είναι διαφορετική, γίνεται για έναν πολύ σημαντικό σκοπό. Δάσος σημαίνει ζωή. Περιέχει περισσότερο από τα μισό της βιοποικιλότητας του πλανήτη. Στην Αργεντινή, κάθε 2 λεπτά εξαφανίζονται τεράστιες εκτάσεις. Έχουμε ήδη χάσει το 70% των δασών και της ζούγκλας μας. Θέλω το παιδί μου να γνωρίσει τα δάση. Στην φωτογράφιση της εκστρατείας υπάρχει ένας συμβολισμός. Στην κοιλιά μου απεικονίζεται ένα δάσος και το σώμα μου αντικατοπτρίζει την πρόθεση μου να συνεχίζω να πολεμώ για ένα υγιέστερο περιβάλλον και να περάσω αυτή την κληρονομιά στον γιο μου. Κάποιες μάνες τραγουδούν στα μωρά τους, εγώ θέλω να του προσφέρω ένα δάσος και θα του μάθω πώς να το σέβεται. Από το 2007 μαζί με την Greenpeace πολεμούμε για ένα καλύτερο μέλλον και προσπαθουύμε να σταματήσουμε την κακοποίηση των δασών. Καλούμε τον κόσμο να μας βοηθήσει σε αυτή την προσπάθεια και να μην μείνει απαθής. Δεν αφορά μονάχα εμάς η διασωση των δασών αλλά και τα παιδιά μας, τα εγγόνια μας. Είναι μια κληρονομιά που οφείλουμε να διατηρήσουμε ακέραιη όπως την λάβαμε από τους προγόνους μας.''
  Με αφορμή την συμπλήρωση 25 χρόνων δράσης του Οργανισμού στην Αργεντινή, η Νατάλια μεταξύ άλλων καλλιτεχνών γυρίζει ένα διαφημιστικό σποτάκι με το εξής μήνυμα:
''Καμιά κυβέρνηση, καμία πολυεθνική, κανένα οικονομικό συμφέρον δεν υπαγορεύει τις ενέργειές μας. Στηριζόμαστε στη βοήθεια των ανθρώπων σαν κι εσάς." - Greenpeace
Στα μέσα Σεπτεμβρίου του 2013, η Νατάλια παίρνει μέρος σε νέα καμπάνια της Greenpeace με στόχο της απελευθέρωση των 30 ακτιβιστών ( 28 ακτιβιστές του διεθνού οργανισμού, ένας ανεξάρτητος φωτογράφος και ένας ανεξάρτητος κάμεραμαν)  που κρατούνταν από τις Ρωσικές Αρχές και αντιμετώπιζαν κατηγορίες για πειρατεία και χουλιγκανισμό για την ειρηνική διαμαρτυρία εναντίον των γεωτρήσεων πετρελαίου στη Θάλασσα Πιτσόρα (Αρκτική) δίνοντας υπόσχεση πώς θα τους επισκεφθεί. Πράγματι δύο μήνες αργότερα και ενώ η ίδια βρίσκονταν στην Ρωσία για χάρη της περιοδεία της ''Tour Hits 2013'' η Νατάλια τους επισκέπτεται στην Αγία Πετρούπολη δείχνοντας την υποστήριξη της. Κατά την διάρκεια των συναυλιών στη Ρωσία, η Ουρουγουανή σταρ περνούσε για ακόμη μία φορά το οικολογικό της μήνυμα προβάλλοντας ένα βιντεάκι διάρκειας 3 λεπτών, ένα ποίημα που έγραψε η ίδια με τον τίτλο ''Πλανήτης'' (μελοποιημένο στα ρώσικα) το οποίο συνοδεύονταν με εικόνες βγαλμένες από την κλιματική αλλαγή. Μάλιστα στην πρώτη συναυλία επί ρωσικού εδάφους και μετά την προβολή του ολιγόλεπτου βίντεο, η Ορέιρο έκανε την εμφάνιση της σκηνή στέλνοντας το μήνυμα της στους 30 ακτιβιστές:
''Είμαστε μαζί σας, σύντροφοι! Μην πτοείστε! Συνεχίζουμε τις προσπάθειες μας για ένα καλύτερο μέλλον!''
Πέρα από την δράση της με την Greenpeace, η Νατάλια Ορέιρο συμμετείχε και σε άλλες εκστρατείες με στόχο την ευαισθητοποίηση του κόσμου σε οικολογικά θέματα. Το 2009 συμμετείχε στην εκστρατεία ''Γράμματα αγάπης για το μέλλον'', με την οποία προέτρεπε τον κόσμο να στείλε ένα βίντεο ή μία φωτογραφία σχετικά με την κλιματική αλλαγή με σκοπό την παράδοση τους στις επόμενες γενιές. Στο ολιγόλεπτο βίντεο η Νατάλια αναφέρει:
''Η Αρκτική λιώνει αλλά τα λόγια σου θα παραμείνουν. Πώς θα εξηγούσες στις επόμενες γενιές γιατί επέπτρεψες να συμβεί αυτό;''
Την ίδια χρόνια συμμετείχε στην εκστρατεία ''Παγκόσμια Πορεία για την Ειρήνη και τη μη βία'' με σκοπό τη διάλυση των πυρηνικών όπλων, το τέλος των πολέμων και τον τερματισμό όλων των μορφών βίας (σωματική, οικονομική, φυλετική, θρησκευτική, πολιτισμική, σεξουαλική και ψυχολογική). Το 2011, η Νατάλια μεταξύ άλλων καλλιτεχνών ερμήνευσε το τραγούδι ''Basta ya'' (Αρκετά πια) για χάρη του μη κερδοσκοπικού οργανισμού ''Conciencia solidaria'' που ασχολείται με την καταπολέμηση του ουρανίου και άλλων υλικών εξόρυξης με χρήση χημικών ουσιών που ρυπαίνουν το περιβάλλον και το νερό.
    Παράλληλα με την δράση της στους οργανισμούς της Greenpeace και της Unicef, η  Νατάλια έχει συμμετάσχει σε διάφορες εκστρατείες κατά των ναρκωτικών και ευρήτερα των παραισθησιογώνων ουσιών, κατά του καρκίνου του μαστού, υπερ της υιοθέτησης αδέσποτων ζώων καθώς και σε εκστρατείες υπέρ της βελτίωσης της ασφάλειας στους δρόμους της Αργεντινής με σκοπό την μείωση των θανατηφόρων ατυχημάτων εντός του κράτους (Conduciendo a Conciencia) ενώ την ίδια ώρα προωθούσε το σπουδαίο έργο ιδρυμάτων όπως το ''Cilsa'' και το ''Natalí Dafne Flexer'' που βοηθούν άτομα με ειδικές ανάγκες και παιδιά με καρκίνο αντίστοιχα. Το 2005 έκανε τρείς συναυλίες όπου τα χρήματα θα πήγαιναν για καταστάσεις εκτάκτου ανάγκης όπως ο σεισμός της Χαΐτης ενώ ταυτόχρονα μαζί με τον Ντιέγκο Μαραντόνα αποτέλεσαν τα πρόσωπα της μάρκας Ona Saez και φορώντας μπλουζάκια της Ντίσνευ προωθούσαν την εκστρατεία κατά του υποσιτισμού των παιδιών στην Αργεντινή. Τον Αύγουστο του 2012, συμμετείχε μαζί με τον Φακούντο Αράνα σε εκστρατεία του ιδρύματος ''Si'' που έχει ως σκοπό την ένταξη των ανθρώπων στην κοινωνία από τις πιο ευάλωτες περιοχές της Αργεντινής μέσω προγραμμάτων κατάρτησης και εκπαίδευσης. Το 2013 η Νατάλια Ορέιρο βραβεύτηκε για την φιλανθρωπική της δράση με το ίδρυμα ''Peluffo Giguens'' που στηρίζει παιδιά με καρκίνο και τις οικογένειες τους προκαλώντας την έκπληξη όλων καθώς κανένας δεν γνώριζε οτι είναι νονά του ιδρύματος και το χρηματοδοτεί κάτι περισσότερο από δέκα χρόνια.

Αξίζει να αναφερθούμε στη δράση της με το Διεθνή Οργανισμό Προσφύγων (ΟΙΜ). Η Νατάλια για χάρη του οργανισμού ερμήνευσε το τραγούδι ''Esclava'' (Σκλάβα), συμμετείχε στην εκστρατεία του οργανισμού ''Ας πούμε ΟΧΙ στην διακίνηση, ας πούμε ΟΧΙ στην σύγχρονη μορφή δουλείας'' παρέχοντας ταυτόχρονα μέσω ενός διαφημιστικού σποτ τηλέφωνα επικοινωνίας στα οποία θα μπορούσαν να απευθυνθούν τα θύματα για την παροχή βοήθειας. Τέλος, με αφορμή τον ρόλο της στην σειρά Entre Canibales (2015), συμμετείχε στην εκστρατεία  ''Ni una menos'' που μάχεται κατά της βίας εναντίων των γυναικών. Τρεις μονάχα μήνες μετά την έναρξη της εκστρατείας, 40 γυναίκες-θύματα κακοποίησης έχασαν την ζωή τους. Έτσι στις 28 Αυγούστου η Νατάλια φωτογραφήθηκε για το ημερολόγιο της εκστρατείας στο οποίο ήταν σημειωμένες οι ημερομηνίες που έχασαν τις ζωές τους οι άτυχες γυναίκες. Σε έντονο συναισθηματικό κλίμα, η Ορέιρο έδωσε συνέντευξη στο περιοδικό ''La Garganta Poderosa'' με θέμα το φαινόμενο της κακοποίησης εις βάρος των γυναικών που παρατηρείται έντονα στην Αργεντινή, δηλώνοντας: 
 ''Ένα άτομο που σε αγαπά δεν μπορεί ούτε να σε προσβάλλει, ούτε να σε χτυπάει. Είσαι ελεύθερη, όλοι μας είμαστε ελεύθεροι και έχουμε το δικαίωμα να διαλέξουμε με ποιόν θέλουμε να είμαστε, πού θέλουμε να είμαστε, πότε θα έχουμε την επιθυμία να κάνουμε έρωτα, πώς θέλουμε να ντυνόμαστε, πώς θέλουμε να μιλάμε, τί μουσική θέλουμε να ακούμε, από τα πιο σημαντικά μέχρι τα πιο ασήμαντα. Εσύ είσαι ο κάτοχος του μυαλού σου, του κορμιού σου, της αγάπης σου.''

Επιρροές

Η Φιόνα Άπλ και οι Σούι Τζενέρις είναι κάποιοι από τους καλλιτέχνες που έχουν εμπνεύσει τη Νατάλια.

Ανάμεσα τους αναφερόμενους καλλιτέχνες της Ορέιρο βρίσκονται διάφοροι καλλιτέχνες όπως η Τζάνις Τζόπλιν, η Πέρλ Τζάμ, οι Ρεντόντος, οι Ραμόνες, ο Τσάρλυ Γκαρσία, οι Σούμο, οι Αλμέντρα, οι Σούι Τζενέρις, οι Πιόχος και η Φιόνα Άπλ. Όσο αφορά τις μεγάλες μουσικές διαφορές που έχει ανάμεσα στις δουλείες της και τις επιρροές της ξεκαθάρισε στο περιοδικό Rolling Stones:
«Το ότι εγώ κάνω λάτιν ποπ δεν πάει να πει πως δεν μπορεί να μου αρέσουν οι Ρεντονίτος. Οι ροκάδες ηχογραφούν έναν δίσκο αφιέρωμα στον Σάντρο και όταν ήταν νέοι το ότι ακουγαν τον Σάντρο, ήταν υπέροχο ή όχι; Ο Σάντρο ήταν δημοφιλής. Η μουσική είναι μουσική (ανεβάζει τον τόνο). Μπορεί να έχω προτεραιότητα για κάτι αλλά δεν μπορείς να είσαι τόσο κλειστός. Αν και δεν ταιριάζει με το γούστο σου, κάτι μπορεί να σε τραβήξει.»

Kληρονομιά και κριτική

Η Νατάλια Ορέιρο θεωρείτο μια από τις πιο αναγνωρισμένες λατίνες του κόσμου χάρη στις τηλενουβέλες της και τα τραγούδια της. Χάρη στην τεράστια διεθνή δημοτικότητά της με τις μυθοπλασίες της έφτασε να θεωρείται η Βασίλισσα της Τηλενουβέλας. Σε χώρες όπως η Ρωσία και το Ισραήλ, χάρη στην τεράστια επιτυχία των τηλενουβέλων της, πολλά νεαρά άτομα αρχίζουν να σπουδάζουν την Ισπανική γλώσσα.
Παρά ότι πολλά μέσα κριτικάρουν αρνητικά το φωνητικό ταλέντο της Ορέιρο, η ίδια βρίσκεται στην μουσική σκηνή ως μια από τις πιο επιτυχημένες και βραβευμένες λατίνες τραγουδίστριες, έτσι ως την Ουρουγουανή με τις περισσότερες πωλήσεις δίσκων του κόσμου. Το «Cambio Dolor», το «Me muero de amor», το «Tu veneno», το «Río de la plata», το «Que digan lo que quieran», ήταν αδιαμφιβήτητες επιτυχίες σε διεθνές επίπεδο. Η μουσική της επιτυχία ξεπέρασε τα όρια της Λατινικής Αμερικής, καταφέροντας να τοποθετηθεί ως "αστέρι του τραγουδιού" σε πολύ μακρινές χώρες της Ανατολικής Ευρώπης και Μέσης Ανατολής. Ήταν η πρώτη λατίνα στην ιστορία που έλαβε ένα Gold Otto στη Πολωνία και ένα Stopudovy hit στη Ρωσία.
Το 2014 στη Ρωσία ονομάστηκε η τρίτη λατίνα με την πιο μεγάλη επιρροή στην χώρα. Για την μεγάλη διεθνή πώληση των μυθοπλασιών που πρωταγωνιστεί, το Μιλάγκρος, η ατίθαση (Muneca brava), το Μελίτα, το φλογερό κορίτσι (Kachorra) και το Σαρίτα, είσαι η ζωή μου (Sos mi vida), τη μετέτρεψαν στην πιο καλοπληρωμένη ηθοποιό της Αργεντινής. Το 2013 η Αργεντίνικη εφημερίδα La Νación, την ονόμασε ένα από τα 50 άτομα με την μεγαλύτερη έμπνευση του κόσμου των τεχνών. Η ομορφιά της, η εικόνα της και η αισθητική της την έχουν φτάσει να θεωρείτο μια από τις πιο όμορφες Λατίνες και σέξυ του κόσμου, τοποθετώντας την ανάμεσα στις 25 πιο όμορφες λατίνες, σύμφωνα με το περιοδικό People en Español. Το 2012 στέφθηκε ως Πρέσβειρα Αργεντίνικης Ομορφιάς από την L’Oréal Paris.

Η φιλία με τον Φακούντο Αράνα

Το 1998 στα πλατώ της σειράς Muneca brava ή όπως την μάθαμε εμείς στη χώρα μας, Μιλάγκρος, η ατίθαση,  γεννήθηκε μια σπουδαία φιλία που κρατάει μέχρι σήμερα, αυτή της Νατάλια Ορέιρο και του συμπρωταγωνιστή της στη σειρά Φακούντο Αράνα. Οι δυο τους όμως είχαν γνωριστεί λίγα χρόνια νωρίτερα. Το 1994 περίοδο κατά την οποία η Ορέιρο μόλις είχε εγκατασταθεί στη πρωτεύουσα της Αργεντινής και έκανε τα πρώτα της βήματα στο χώρο της υποκριτικής. Για την πρώτη τους μοιραία συνάντηση εκείνη έχει δηλώσει:
"Το θυμάμαι σαν χθες. Εκείνη την περίοδο έκανα θέατρο. Στο τέλος μιας παράστασης ένας από τους συνεργάτες είχε προτείνει σε όλους μας να βγούμε έξω να πιούμε ένα ποτάκι σε ένα μπαρ που έπαιζαν μουσική κάποιοι γνωστοί του. Δεν είχε πολύ καιρό που είχα εγκατασταθεί μόνιμα πλέον στην Αργεντινή. Δεν είχα φίλους, ούτε ήμουν ιδιαίτερα κοινωνική εκείνη την περίοδο, οφείλω να το ομολογήσω. Δέχτηκαν όλοι και έτσι αναγκαστικά πήγα και εγώ μαζί τους. Ο Φάκου ήταν μέλος της μπάντας και έπαιζε σαξόφωνο. Συστηθήκαμε αλλά δεν μπορώ να πω οτι ανταλλάξαμε και πολλές κουβέντες. Όταν τον είδα στα πλατώ της σειράς τον γνώρισα αμέσως, τον θυμόμουν καλά και τον ρώτησα τί έκανε εκεί και μου είπε ότι μόλις είχε κερδίσει το ρόλο του συμπρωταγωνιστή. Την συνέχεια νομίζω την γνωρίζεται όλοι.''
Ως τηλεοπτικό ζευγάρι γνώρισαν την απόλυτη επιτυχία, λατρεύτηκαν από εκατομμύρια τηλεθεατές τόσο ως Μίλι-Ίβο στη σειρά Μιλάγκρος, η ατίθαση όσο και ως Μονίτα-Μαρτίν στη σειρά Sos mi vida ή Σαρίτα, είσαι η ζωή μου όπως γνωρίσαμε την σειρά στη χώρα μας. Η ιδιαίτερη χημεία τους, έκανε άπαντες να πιστέψουν οτι είναι ζευγάρι και στην ζωή κάτι που δεν ισχύει φυσικά παρά την θέληση του κοινού. Οι δύο τους δηλώνουν αδελφικοί φίλοι και παρά το γεγονός οτι έχουν περάσει αρκετά χρόνια απο τις τηλεοπτικές τους συνεργασίες, οι δυό τους δεν έχουν αφήσει το χρόνο να τους χωρίσει. Σε συνέντευξη η Ορέιρο έχει δηλώσει:
''Με τον Φάκου είμαστε σαν αδέλφια και έχουμε περάσει πολλά μαζί. Λυπάμαι που απογοητεύω τον κόσμο αλλά δεν είμασταν ποτέ ζευγάρι. Για μένα, ο Φάκου είναι ο μεγάλος μου αδελφός. Προφανώς λόγο της χημείας που έχουμε, ο κόσμος θέλει να νομίζει ότι το πολύ ωραίο ζευγάρι που βλέπει στη μικρή οθόνη είναι ζευγάρι και στη ζωή. Τα πράγματα δεν είναι πάντα όπως νομίζουμε και ειδικά οι σχέσεις στη τηλεόραση είναι αρκετά περίπλοκες. Έχω πάντως να το λέω οτι ο Φάκου είναι ένας κύριος και σας πληροφορώ οτι αυτό είναι πολύ δύσκολο να το πεις για κάποιον στις μέρες μας και ειδικά σε αυτό το χώρο. Και ακριβώς γι' αυτό ήμουν κάπως πιο άνετη μαζί του στις ερωτικές σκηνές που είχαμε μαζί (όσο άνετη μπορείς να είσαι εν πάση περιπτώση σε τέτοιες σκηνές). Δεν επιχείρησε ποτέ του τίποτα περισσότερο και αυτό τον τιμά ιδιαίτερα!''
   Από την πλευρά του ο Αράνα δηλώνει για την σχέση του με την ηθοποιό:
 ''Δεν μπορώ να το εξηγήσω αλλά αισθάνομαι σαν να ξέρω την Νάτυ από προηγούμενη ζωή. Ειλικρινά δεν έχω λόγια! Η Νάτυ είναι η πιο μικρή μου αδελφή (και έχω ήδη τρείς)! Έχει ψυχή μικρού παιδιού. Η επιτυχία δεν την έχει αλλάξει καθόλου όλα αυτά τα χρόνια και είμαι περηφανος για εκείνη. Μερικές φορές βέβαια είναι αδύνατο να μπορέσεις να βγάλεις άκρη μαζί της! Είναι θεότρελη. Απορώ πραγματικά πώς βγάζει άκρη μαζί της ο Ρικάρντο τόσα χρόνια. Σας διαβεβαιώνω πάντως οτι είναι εντελώς ακίνδυνη.''
Στις 12 Δεκεμβρίου του 2012 ,ο Αράνα παντρεύτηκε την εκλεκτή της καρδιάς του, Μαρία Σουσίνι, σε κλειστό οικογενειακό κύκλο και μοναδική καλεσμένη από το καλλιτεχικό χώρο ήταν η Νατάλια αν και το γεγονός δεν βγήκε προς τα έξω προκαλώντας εντύπωση στους περισσότερους που απορούσαν με την απουσία της ηθοποιού. Η Ορέιρο έχει πεί γι' αυτό:
''Δεν θα μπορούσα να λείπω από μια τόσο σημαντική στιγμή. Ο Φάκου είναι φίλος καρδιακός, αδελφός. Αισθάνθηκα βέβαια λίγο περίεργα, το ομολογώ. Ηταν λες και είχαμε γύρισμα και κάποια μου έκλεβε τον πρωταγωνιστή και τον παντρευόταν. Αστιεύομαι φυσικά! Με την Μαρία είναι πολύ όμορφo ζευγάρι και έχουν φτιάξει μια υπέροχη οικογένεια''. 
Αγαπημένη συνήθεια του Αράνα είναι οι δημοσιεύσεις στο twitter, πολλές φορές μάλιστα απευθυνόμενος στη λατίνα σταρ αν και η ίδια δεν χρησιμοποιεί τα μέσα κοινωνικής δικτύωσης. Στα μέσα του 2011, όπου επιβεβαιώθηκε η εγκυμοσύνη της, ο ηθοποιός αν και γνώριζε ήδη για το χαρμόσυνο γεγονός έσπευσε να ευχηθεί στην αγαπημένη του φίλη μέσω twitter με το ακόλουθο μήνυμα:
  '"Συγχαρητηρια, Νάτυ!!!! Υπέροχη μανούλα...Τί όμορφη είδηση!! Σ'αγαπώ, σ'αγαπώ!!!"
Στις 26 Ιανουαρίου του 2012, η Νατάλια έφερε στο κόσμο τον ''μάγο'' της ζωής, όπως δηλώνει η ίδια, και φυσικά ο Αράνα ήταν από τους πρώτους που έστειλε την ευχή του  για τον ερχομό του.
''Καλώς ήρθες, Μερλίν!''
Στις αρχές του 2013, μετά από αρκετά χρόνια απουσίας από την τηλεόραση, έκανε πρεμιέρα η νέα σειρά με τίτλο Solamente Vos και φυσικά ο Φακούντο δεν παρέλειψε να στείλε όλη του την θετική ενέργεια για την αναμενόμενη πρεμιέρα.
''Καλή επιτυχία σήμερα στη νέα σου σειρά! Θα λάμψεις όπως πάντα. Η τηλεόραση, όταν είσαι εσύ, είναι ΚΑΛΥΤΕΡΗ...!''
Μετά την ανακοίνωση της επίσημης υποψηφιότητας της ταινίας της Ορέιρο, Wakolda, για Όσκαρ, ο ηθοποιός έγραψε στο twitter:
 ''Τί να σκέφτεται άραγε αυτή η κοπέλα που ζεi στο Μπουένος Άιρες από τα 16 της και ήρθε χωρίς να έχει τίποτα και τώρα είναι υποψήφια για 'Οσκαρ για δεύτερη συνεχόμενη χρονιά;''
Την περίοδο που ο Αργεντίνος ηθοποίος πρωταγωνιστούσε στη σειρά Farsantes για αδιευκρίνιστους λόγους, αποχώρησε από την σειρά και οι τεταμένες σχέσεις μεταξύ των ηθοποιών οδήγησε σε σειρά δηλώσεων μεταξύ των οποίων αυτή της Γκρισέντα Σισιλιάνι, η οποία κατηγορούσε τον συμπρωταγωνιστή της λέγοντας πώς δεν θα ήθελε να συνεργαστεί ξανά μαζί του. Η απάντηση όμως του Αράνα προκάλεσε μεγαλύτερη εντυπώση αποδεικνύοντας για άλλη μια φορά οτι η φιλία του με την Ουρουγοανή ηθοποιό αντέχει στο χρόνο:
''Θα μου ράγιζε πραγματικά την καρδιά αν το έλεγε η Νατάλια (Ορέιρο). Για τους υπόλοιπους δεν με νοιάζει!''
Το Νοέμβριο του 2015, ο Φακούντο βρέθηκε στη Ρωσία για να δώσει μερικές συναυλίες με την μπάντα του (The Blue Light Orquestra) και αναφέρθηκε στην αδιαμφισβήτητη δημοτικότητα της φίλης του στη Ρωσία:
''Σε αυτό το ταξίδι κατάλαβα οτι η Νατάλια στη Ρωσία είναι πιο δημοφιλής και από τους Ρόλινγκ Στόουνς!''
Η ταινία της "Τζίλντα" αποτελεί την υλοποίησει ενός ονείρου για την Ορέιρο και στη πρεμιέρα της ταινίας παρευρέθηκαν για να μοιραστούν τη χαρά της μονάχα άτομα του στενού του της οικογενειακού κύκλου όπως ο σύζυγος της και η αδελφή της. Εξαίρεση η εμφάνιση του αγαπημένου της φίλου Φακούντο Αράνα. Ο ίδος δήλωσε:
''Αυτή η ταινία είναι 20 χρόνια το όνειρο της. Από την εποχή της "Μιλάγκρος" μίλαγε για το θαυμασμό της για τη Τζίλντα και κοίτα τι γίνεται σήμερα. Ακριβώς 20 χρόνια από το θάνατο της είμαι στη πρεμιέρα της ταινίας της με τη Τζίλντα να παίρνει ξανά σάρκα και οστά από τη Νατάλια. Είμαι πολυ συγκινημένος γιατι ξέρω πόσο το ήθελε. Δεν μπορούσα να μην είμαι παρών. Όταν με προσκάλεσε, δεν περάσει στιγμή από το μυαλό μου να μην έρθω. Η ταινία είναι εξαιρετική, πολύ συγκινητική. Πραγματικά δεν υπάρχει κάποια άλλη που να μπορούσε να ερμηνεύσει τη Τζίλντα, πρόκειται πραγματικά για ερμηνεία. Είμαι σίγουρος ότι βλέποντας από εκεί ψηλά η Τζίλντα θα αισθάνεται πολύ περήφανη και για τη ταινία και πολύ περισσότερο για τη Νατυ''.

Επίσκεψη την Ελλάδα

Η Νατάλια Ορέιρο πατάει το πόδι της επί ελληνικού εδάφους το μεσήμερι της 4ης Δεκεμβρίου του 2001 με πτήση απευθείας από τη Νέα Υόρκη και αφού χαιρέτησε αλά Ελληνικά τους δημοσιογράφους που περίμεναν να την καλώς ορίσουν και έδωσε σειρά συνεντεύξεων στα Ελληνικά μέσα, κατευθύνθηκε αμέσως για το ξενοδοχείο. Μαζί της η κολλητή της και επίσης ηθοποιός, Βαλέρια Λόρκα, η μακιγιέρ της, ο tour-manager και η υπεύθυνη της δισκογραφικής της εταιρίας. Η Ελλαδά αποτελεί τον πρώτο της Ευρωπαικό σταθμό καθώς θα επισκεφθεί και άλλες χώρες όπως την Πολωνία, την Σλοβενία και την Ρωσία. Λίγες ώρες ξεκούρασης είναι απαραίτητες για την εμφάνιση έκπληξη στο bar-restaurant "Cubanita" όπου έγινε η απονομή πλατινένιου δίσκου του Έλληνα καλλτέχνη, Νίκου Κουρκούλη με τον οποίο η λατίνα σταρ θα συνεργαζόταν κάνοντας μαζί του ένα ντουέτο και συγκεκριμένα το τραγούδι "Basta de ti" που εμπεριέχεται στο δεύτερο άλμπουμ της Ουρουγουανής "Tu veneno" (το διασκευασμένο τραγούδι με τη συμμετοχή του Νίκου Κουρκούλη εμπεριέχεται στο άλμπουμ "Μόνος μου" του Έλληνα καλλιτέχνη). Το μαγαζί γεμίζει με φλας και θαυμαστές που περιμένουν για μια φωτογραφία και ένα αυτόγραφο της και φυσικά εκείνη ανταποκρίνεται με χαρά στην αγάπη του κόσμου. Χορός, τραγούδι και πειράγματα με τον Νίκο Κουρκούλη αποδεικνύουν οτι περνάει υπέροχα, το φορτωμένο όμως πρόγραμμα που ακολουθεί τις επόμενες μέρες δεν της επιτρέπει να παραμείνει παραπάνω και έτσι στις 12 αποχωρεί για το ξενοδοχείο όπου διαμένει.

Λίγο καιρό πριν, ο Έλληνας καλλιτέχνης στην τηλεοπτική εκπομπη "Κάτσε καλά" του Ant1 δήλωσε σχετικά με τη Ουρουγουανή σταρ:
"Εκτός το οτι είναι γοητευτική και όμορφη κοπέλα, είναι ένας άνθρωπος που έχει πολύ χιούμορ, πολύ χαβαλέ και γι' αυτό πιστεύω οτι ταιριάζουμε σε πολλά σημεία. Έχουμε κάνει ένα ντουέτο, μιλάμε τηλεφωνικά. Θα έρθει εδώ προφανώς για να κάνουμε μια εμφάνιση μαζί.
Την επόμενη, η Νατάλια κατευθύνεται στο στούντιο της πρωινής εκπομπής του Mega "Σαν το σπίτι σας". Χορός, τραγούδι και πειράγματα με τους παρουσιαστές της εκπομπής, Φώτη Σεργουλόπου-Μαρία Μπακοδήμου και ιδιαίτερα με το σκύλο-μασκότ της εκπομπής, Σωτήρη είναι αρκετά για να πείσουν και τους πιο αδιάλακτους οτι η Νατάλια δεν μοιάζει με άλλες σταρ. Αποκορύφωμα της εκπομπής το σόου που έδωσε χορεύοντας με το Φώτη Σεργουλόπουλο και η προσπάθεια του παρουσιαστή να της μάθει χασάπικο, κάλεσμα στο οποίο η λατίνα σταρ ανταποκρίθηκε. Η ανταπόκριση του κόσμου χαρίζει στην εκπομπή το θριαμβευτικό ποσοστό της τάξεως του 40% αποτελώντας ρεκόρ τηλεθέασης για τη συγκεκριμένη ζώνη. Το απόγευμα, η Νατάλια βρέθηκε στο Virgin Megastore του Αμαρουσίου για να υπογράψει αυτόγραφα στους τυχερούς νικητές ραφιοφωνικού σταθμού και όχι μόνο προκαλώντας φρενίτιδα ενθουσιασμού στους 3.000 παρευρισκόμενους οι οποίοι περίμεναν καρτερικά για μια φωτογραφία μαζί της. Χαμογελαστή και ευδιάθετη φωτογραφήθηκε με όλους αφήνοντας το κοινό με τις καλύτερες εντυπώσεις. Η τρίτη και τελευταία μέρα της παραμονής της στη χώρα μας είναι το ίδιο γεμάτη με τις υπόλοιπες. Η μερά ξεκινάει με τη συνάντηση των 5 υπερτυχερών που κέρδισαν στο σχετικό διαγωνισμό του νεανικού περιοδικού ΑΦΙΣΟΡΑΜΑ FANS (ο αριθμός των νικητών του διαγωνισμού ανέρχεται στους 10 αλλά λόγω τη αδυναμίας μετακίνησης στην συνάντηση παρερεύθηκαν οι μισοί). Η συνάντηση πραγματοποιήθηκε στο λόμπι του ξενοδοχείου και διέρκησε κάτι παραπάνω από μια ώρα δίνοντας την ευκαιρία στους Έλληνες θαυμαστες να περάσουν λίγη ώρα με την αγαπημένη τους καλλιτέχνιδα. Έπειτα ακολούθησε συνέντευξη με το περιοδικό που διοργώνωσε τη συνέντευξη και κατόπιν η Νατάλια επισκέφτηκε την Ακρόπολη αν και διέθετε περιορισμένο χρόνο καθώς θα έπρεπε να αναχωρήσει για τους υπόλοιπους Ευρωπαικούς σταθμούς. Η λατίνα σταρ αναχωρεί από τη χώρα μας και αφήνει τους θαυμαστές της και όχι μονο με τις καλύτερες εντυπώσεις δίνοντας την υπόσχεση οτι θα επιστρέψει ξανά στην Ελλάδα αυτή τη φορά για χάρη κάποιας συναυλίας. Και κρατάει την υπόσχεση της. Λίγους μήνες αργότερα ανακοινώνεται οτι η Ελλάδα θα αποτελέσει την αφετηρία της περιοδείας της δίνοντας μια και μοναδική συναυλία στις 27 Σεπτρεμβρίου στο Λυκαβητό. Τα νέα ενθουσιάζουν το κοινό της λατίνας σταρ και ευθής αμέσως ραδιόφωνα, περιοδικά και τηλεοπτικές εκπομπές ξεκινάνε διαγωνισμούς δίνοντας την ευκαιρία στους υπερτυχερούς να παρευρεθούν στο συναυλιακό χώρο και παρακολουθήσουν από κοντά το σόου της Ουρουγουανής σταρ. Τα γεγονότα όμως της 11ης Σεπτεμβρίου δίνουν τέλος στα όνειρα των Ελλήνων θαυμαστών, καθώς η περιοδεία ακυρώνεται. Και κάπου εκεί η Νατάλια μπαίνει στο κλαμπ των παντρεμένων. Παρ' όλα αυτά οι Έλληνες θαυμαστές δεν παύουν να ελπίζουν οτι κάποια στιγμή το όνειρο τους θα πραγματοποιηθεί.

Κριτικές ταινιών/σειρών

O πρώτος μου γάμος (Mi primera boda)
"Αν η Νατάλια Ορέιρο ήταν στο Χόλιγουντ, είναι σίγουρο οτι ηθοποιοί όπως η Κάμερον Ντιάζ, η Τζένιφερ Άνιστον ή η Ντρου Μπάριμορ απλά δεν θα υπήρχαν."  
Εφημερίδα "La Nacion" (To Έθνος) 
"Η Νατάλια Ορέιρο τα έχει όλα: είναι όμορφη, χαρισματική, φρέσκια. Είναι εξαιρετική ηθοποιός και ξέρει πολύ καλά πότε να κάνει τον κόσμο να κλαίει και πότε να γελάει! Γεννημένη για τον ρόλο της Λεονόρα, μια τελειομανής με ''κοφτερό'' κεφάλι και ευαίσθητη καρδιά."
Ματίας Όρτα / A Sala Llena
"Η Ορέιρο δεν δείχνει μονάχα την ομορφιά της και το χάρισμα της αλλά και μια ερμηνεία που δίνει πνοή ζωής στο χαρακτήρα που ενσαρκώνει."
Ντάνιελ Καστιλιόνι / Loco x El Cine
"H Νατάλια Ορέιρο είναι μια απίστευτη κωμική ηθοποιός και στην ταινία "Ο πρώτος μου γάμος" (Mi primera boda) δείχνει πως είναι η καλύτερη ηθοποιός της γενιάς της!"
Χουάν Πάμπλο Ρουσό / Escribiendo Cine
Μις Τακουαρεμπό (Miss Tacuarembo)
"H Νατάλια Ορέιρο γεννήθηκε γι' αυτή την ταινία αποδεικνύοντας ότι μπορεί να είναι εξαιρετική τόσο στην κωμωδία όσο και στο δράμα"
Ματίας Όρτα / A Sala Llena
"H Νατάλια Ορέιρο υποδύεται, τραγουδάει, χορεύει και δείχνει ότι πραγματικά είναι μια σούπερ σταρ!" 
Ντιέγο Μπάτγιε / Otros Cine
Με λένε Ερνέστο (Infancia clandestina)
"H Ορέιρο είναι τόσο χαρισματική σε αυτή την ταινία! Δεν έχει σημασία αν παλεύει με ένα όπλο ή τραγουδάει ένα ερωτικό κομμάτι. Μπορεί να είναι ήπια και σκληρή, ωραία και πεισματάρα!"
Μιγκέλ Φρίας / Εφημερίδα Clarin
"H Νατάλια Ορέιρο πραγματικά εντυπωσιάζει σε αυτό τον δραματικό ρόλο!"
Φεντερίκο Κόμπρες / Alta Peli
"Εκείνη που αξίζει ένα τεράστιο χειροκρότημα είναι η Νατάλια Ορέιρο, η οποία είναι συγκλονιστική και ενσαρκώνει τον καλύτερο κινηματογραφικό της ρόλο. Η ταινία αξίζει Όσκαρ και κανείς δεν μπορεί να πει ότι δεν είναι καλή ταινία".
Χουάν Πάμπλο Ρουσό / Escribiendo Cine
Γαλλία (Francia)
"H Νατάλια Ορέιρο στην ασημένια οθόνη δίνει την πιο ρεαλιστική ερμηνεία της και δίνει στην ταινία πιο κατάλληλο κινηματογραφικό συναίσθημα".
Λουσιάνο Μοντεαγκούδο / Εφημερίδα Pagina 12
"H Νατάλια Ορέιρο λάμπει για άλλη μια φορά αποδεικνύοντας ότι παραμένει το ίδιο εκπληκτική και στους δραματικούς ρόλους".
Μανουέλ Ζάνιες Μουρίζο / Otros Cines
"H Ορέιρο δείχνει για άλλη μια φορά το υποκριτικό της ταλέντο αποδεικνύοντας πως είναι γεννημένη για μεγάλα πράγματα!"
Κλαούντιο Ντ. Μινέτι / Εφημερίδα La Nacion (To Έθνος)
Μουσική σε αναμονή (Musica en espera)
"Εξαιρετική Ορέιρο! Φρέσκια, δυναμική, αστεία! Η πιο αναμενόμενη πρεμιέρα του 2009"
Κάρλος Μπογκοσιάν / Περιοδικό Gente
"Εξωπραγματική Ορέιρο! Με διαφορά η καλύτερη κωμική ηθοποιός της γενιάς της!"
Παράνα Σέντρος / Ambito Financiero
"Η Ορέιρο αστράφτει ξεχωρίζοντας από τους υπόλοιπους συνεργάτες της. Έξυπνος και αστείος ρόλος που από την ερμηνεία της απογειώνεται προσεκλκύοντας ακόμη και τους πιο δύσπιστους"
Χοσέλο Ολασκουάγκα / Socio Espectacular
Κλεοπάτρα (Cleopatra)
"H Νατάλια Ορέιρο είναι μια ευχάριστη έκπληξη. Ζωηρή και φρέσκια ερμηνεύοντας έναν ρόλο που της δίνει την ευκαιρία να παρουσιάσει κάτι πολύ περισσότερο από τον εαυτό της".
Αντόλφο Σ. Μαρτίνες / Εφημερίδα "La Nacion" (Το Έθνος)
"Η Νατάλια Ορέιρο "δίνει ρέστα" σε μια εξαιρετική ταινία".
G.I. / La Republica
"H πανέμορφη Ορέιρο καταφέρνει να χτυπήσει συναισθηματικά τους θεατές με μια πολύ δυνατή ερμηνεία. Σίγουρα το μέλλον είναι δικό της".
Έντι Κόκρελ / Variety
Lynch (μίνι σειρά)
"Απίστευτη Ορέιρο! Αδιανόητο να πιστέψει κανείς αν δεν το δει πως η τόσο γλυκιά και χαριτωμένη ηθοποιός που έχουμε συνηθίσει στις τηλεοπτικές της δουλειές μπορεί να μετατραπεί σε τόσο αδίστακτο και κακοποιό χαρακτήρα. Και τελικά, ναι, οι σκοτεινοί ρόλο της ταιριάζουν περισσότερο".
Περιοδικό Gente
Ο Γερμανός γιατρός (Wakolda)
"Μοναδική ερμηνεία από την Ορέιρο σε μια καταπληκτική ταινία από κάθε άποψη. Με τον συγκεκριμένο ρόλο αποδεικνύει ότι δεν έχει κανένα πρόβλημα να υποδύεται σε οποιαδήποτε γλώσσα. Αξίζει συγχαρητήρια για τις προσπάθειές της που κατέβαλε να μάθει τόσο καλά Γερμανικά σε τόσο σύντομο χρονικό διάστημα. Με το πείσμα της και τον επαγγελματισμό (και το τεράστιο ταλέντο φυσικά) της καταφέρνει να φέρει εις πέρας ρόλους πρόκληση όπως τον συγκεκριμένο".
Λ. Περάλτα / Εφημερίδα "La Voz" (H Φωνή)
Μονάχα εσύ (Solamente vos)
"Μπορεί τα χρόνια να πέρασαν και η Νατάλια Ορέιρο να έχει μεγαλώσει από την τελευταία τηλεοπτική της δουλειά αλλά είναι καλύτερη από ποτέ".
Περιοδικό Gente
"Απολαυστική Ορέιρο! Άξιζε η αναμονή. Η ερμηνεία της έρχεται να υπενθυμίσει ότι ακόμη και αν τα τελευταία χρόνια έχει κάνει στροφή στον κινηματογράφο με δραματικούς ρόλους παραμένει η "Βασίλισσα της Κωμωδίας". Και, ναι, μας έλειψε από την τηλεόραση".
Μιγκέλ Φρίας / Εφημερίδα Clarin
Entre canibales
"Σπουδαίο το έργο της Ορέιρο που πρέπει να φέρει εις πέρας μια εξαιρετικά σημαντική αποστολή σε ένα τόσο ευαίσθητο θέμα όπως αυτό της σεξουαλικής κακοποίησης. Αν και η ευθύνη είναι τεράστια, εκείνη φαίνεται να τα καταφέρνει περίψημα. Της αξίζουν συγχαρητήρια".
Σιλβίνα Λαμασάρες / Εφημερίδα Clarin
"H Νατάλια Ορέιρο επιστρέφει στην τηλεόραση και αφήνει πίσω της το καλό κορίτσι, όπως την είχαμε συνηθίσει στις κωμωδίες, ενσαρκώνοντας έναν ρόλο πολύ κοντά στις θριαμβευτικές ερμηνείες του κινηματογράφου".
Χουλιάνα Ροντρίγκες / Εφημερίδα "La Voz" (Η Φωνή)